title: Markus Lehtipuu

text: Lehtipuu osallistuu aktiivisesti Karjala-keskusteluun. Hän vaatii Suomen Neuvostoliitolle luovuttamien alueiden liittämistä takaisin Suomeen ja katsoo, että se pelastaisi Karjalan rappiolta. Lehtipuun mielestä alueluovutus oli etninen puhdistus ja siten ihmisoikeusloukkaus. Hän on myös kirjoittanut kirjan "Karjalan tragedia – kuinka Suomen kauneimmasta maakunnasta tuli koko Euroopan häpeäpilkku". Kirjassa on noin 600 värivalokuvaa vuodelta 2003. Kirja ilmestyi vuonna 2004. Kirjassa hän kuvaa, kuinka luovutettu Karjala on rappeutunut Neuvostoliiton romahtamisen jälkeen.


title: Markus Lehtipuu

text: Lehtipuu oli Muutos 2011 -puolueen ehdokas vuoden 2011 eduskuntavaaleissa Kymen vaalipiirissä ja sai 55 ääntä. Hän oli Muutos 2011:n ehdokas myös vuoden 2014 europarlamenttivaaleissa.


title: Ngai

text: Ngai (Enkai, En-kai, Engai, Eng-ai, Mweai) on itäisessä Afrikassa elävien kamba-, kikuju- ja masai-heimojen yksijumalaisten uskontojen ylijumala.


title: Ngai

text: Kikujut uskovat, että Ngai asuu Mount Kenya-vuorella, josta he käyttävät nimitystä "Kirinyaga".


title: Good Charlotte

text: Good Charlotte on vuonna 1996 perustettu yhdysvaltalainen pop-punkyhtye. Yhtyeen johtohahmoina toimivat identtiset kaksosveljet Benji ja Joel Madden keksivät yhtyeelleen nimen Carol Beach Yorkin kirjoittamasta satukirjasta "Good Charlotte: The Girls of Good Day Orphanage".


title: Good Charlotte

text: Good Charlotte on julkaissut yhteensä viisi albumia: "Good Charlotte", "The Young and the Hopeless", "The Chronicles of Life and Death", "Good Morning Revival" ja Greatest Remixes. Menestynein niistä on vuonna 2002 ilmestynyt "The Young and the Hopeless", jota on muun muassa Yhdysvalloissa myyty triplaplatinaan oikeuttava määrä. Albumilta on julkaistu menestyneet singlet ”Lifestyles of the Rich and Famous”, ”The Anthem” ja ”Boys and Girls”. Good Charlottelta ilmestyi vuonna 2010 uusi albumi, nimeltään Cardiology.


title: Good Charlotte

text: Suomessa yhtye saavutti ensimmäisen kerran merkittävää huomiota vuonna 2004 kolmannen levyn ensimmäisellä singlejulkaisulla ”I Just Wanna Live”, joka nousi Suomen radiolistan ensimmäiseksi. Musiikkikanava The Voice toi Good Charlotten esiintymään ensimmäistä kertaa Suomeen 19. maaliskuuta 2007. Yhtye oli konsertoimassa Suomessa myös 3. huhtikuuta 2008 Helsingin vanhassa jäähallissa, ja vuoden 2010 heinäkuussa se esiintyi Helsingin Kulttuuritalolla.


title: Good Charlotte

text: Good Charlotten levyjä on myyty maailmanlaajuisesti yli 10 miljoonaa kappaletta, ja yhtyeen tunnetuimmat kappaleet ovat "Lifestyles of the Rich and Famous", "The Anthem", "I Just Wanna Live", "Keep Your Hands Off My Girl", "The River" ja "Dancefloor Anthem (I Don't Want to Be in Love)".


title: Good Charlotte

text: Good Charlotte, jonka muodostivat Joel, Benji, Billy, Paul ja Aaron, aloitti soittamalla klubeissa ja baareissa. Pian post-grunge -bändi Lit huomasi heidät. Good Charlotte soitti yhtyeen kiertueella vuonna 1991. Tämän jälkeen he soittivat Blink-182:n kanssa. Blink-182 oli juuri päässyt julkisuuteen albuminsa "Enema of the State" ansiosta. Niinpä suuret levy-yhtiöt kiinnostuivat myös Good Charlottesta, ja bändi kirjoitti sopimuksen Epic Recordsin kanssa vuonna 1999. Debyyttialbumi "Good Charlotte" julkaistiin vuonna 2000. Philadelphialainen radioasema Y100 soitti "Little Things" -kappaletta jo ennen kuin se oltiin julkaistu singlenä. Kappale sai suuren suosion voittaen aseman jokailtaisen uusien kappaleiden kilpailun 15 kertaa peräkkäin, lyöden suurempia nimiä.


title: Good Charlotte

text: Albumilta julkaistiin kolme singleä vuonna 2001: "Little Things", "The Motivation Proclamation" ja "Festival Song". The Motivation Proclamation oli näistä suosituin. Se pääsi sijalle 65 U.S. Billboard Hot 100 -listalla. Levyn kuudennella raidalla, "Complicated", Joel Madden viittaa Eric B. & Rakimin kappaleeseen "Eric B. Is President" sanoilla "Came in the door/I said it before/I never let the stress get me down no more", verraten kappaleeseen "Eric B. Is President"; "I came in the door/I said it before/I never let the mic magnetize me no more".


title: Good Charlotte

text: Vuonna 2002 "The Young and the Hopeless" toi Good Charlotten suuren yleisön suosioon. Läpimurtosingle "Lifestyles of the Rich & Famous" pääsi sekä pop- että rocklistoille ympäri maailman. Seuraavat singlet albumilta olivat "The Anthem", "Girls & Boys", "The Young & the Hopeless" ja "Hold On", joka on kannanotto itsemurhia vastaan. Bändi nimesi monta pop-punk -yhtyettä albuminsa vaikuttajiksi, esimerkiksi Sum 41, NOFX ja Green Day.


title: Good Charlotte

text: Rumpali Aaron Escolopio lähti bändistä ennen toisen levyn julkaisua liittyäkseen veljensä bändiin Wakefieldiin. Good Charlotte palkkasi väliaikaisia rumpaleita äänitysten, levynjulkaisun ja kiertueen ajaksi. 2003 bändi otti Chris Wilsonin pysyväksi jäseneksi. Tämän olivat esitelleet heille yhteiset ystävät The Usedissa.


title: Good Charlotte

text: The Young and the Hopeless myi lopulta tripla-platinaa eli kolme miljoonaa kopiota. Albumin menestyksen myötä Good Charlotte esiintyi Saturday Night Live:ssä, CNN:llä ja The Today Show'ssa, Rolling Stone- ja Alternative Press -lehtien kannessa ja New York Times:ssa. He tulivat suosituiksi myös MTV:llä. "Lifestyles of the Rich & Famous" -video sai palkinnon katsojien valintana vuoden 2003 MTV Video Music Awardsissa. Vuonna 2003 bändi esiintyi myös King Gordyn musiikkivideolla "Nightmares".


title: Good Charlotte

text: Good Charlotten kolmas albumi "The Chronicles of Life and Death" julkaistiin vuonna 2004. Levy jakoi mielipiteitä sekä median että fanien keskuudessa. Sitä on pidetty erkaantumisena kahdesta ensimmäisestä levystä, koska se toi uusia soittimia ja kypsempiä biisinaiheita Good Charlotten nuorekkaaseen power pop -tyyliin. Chroniclesilta julkaitiin singleinä hiteiksi nousseet "Predictable" ja "I Just Wanna Live", sekä "The Chronicles of Life and Death" ja "We Believe". Kolme ensimmäistä pääsivät Ison-Britannian top 30:een. Ainoa U.S. Hot 100 -listalle noussut oli "I Just Wanna Live". Benji Madden om kertonut haastatteluissa että hänestä levy ei ollut yhtä menestyksekäs, koska se oli "liian itsekäs".


title: Good Charlotte

text: Toukokuussa 2005 Good Charlotte ilmoitti virallisesti, että Chris Wilson oli lähtenyt bändistä terveyssyiden takia. Benji kertoi Kerrang!-lehdelle, että hänelle "Chrisin lähtö oli pahin osa vuotta 2005". Chris soittaa nyt poprock-bändissä The Summer Obsession. Good Charlotten kiertueella "Noise to the World Tour", jolla olivat mukana Simple Plan ja Relient K, bändi värväsi Dean Butterworthin, joka oli aiemmin soittanut Morrisseyn kanssa yhtyeen väliaikaisena rumpalina. Maaliskuussa 2007 Butterworthin ilmoitettiin olevan pysyvä jäsen.


title: Good Charlotte

text: "Good Morning Revival" on Good Charlotten neljäs albumi. Se julkaistiin maaliskuussa 2007. Good Morning Revival pääsi 13 maassa top 10:een tuoden yhtyeelle korkeimmat listasijoitukset siihen mennessä. Ensimmäisellä singlellä "The River" on mukana Avenged Sevenfoldin laulaja M. Shadows ja kitaristi Synyster Gates. Elokuussa 2007 Good Charlotte osallistui Justin Timberlaken FutureSex/LoveShow -kiertueelle Timberlaken lämmittelyesiintyjänä.


title: Good Charlotte

text: Yhtye on kertonut, että tekeillä on uusi levy. He ovat sanoneet vain sen, että se tulee eroamaan "Good Morning Revivalista" hyvin paljon. Uuden levyn nimi on Greatest Remixes ja se ilmestyi 25. marraskuussa 2008. Uudella levyllä on tunnettujen laulajien ja yhtyeiden miksauksia vanhoista hiteistä, myös muutama uusi biisi mahtuu tälle levylle. Levyltä löytyy tällä kertaa 20 biisiä.


title: Good Charlotte

text: Good Charlotte aloitti viidennen albuminsa tekemisen vuonna 2009, ja yhtye ilmoitti palaavansa albumilla takaisin pop-punk-juuriinsa. Cardiology-niminen albumi julkaistiin vuonna 2010, ja sen tuotti Don Gilmore. Vuonna 2011 yhtye ilmoitti menevänsä tauolle ja miksauslevy nimeltä "Before the Fame: The Madden Brothers" ilmestyi lokakuussa.


title: Good Charlotte

text: Good Charlotte ilmoitti että yhtye aloittaa pian uuden albumin teon. Kuudes albumi Youth Authority ilmestyi 15. heinäkuuta 2016.


title: Good Charlotte

text: Good Charlotte on osallistunut H&M-muotiliikeen "Fashion Against AIDS" -nimiseen kampanjaan. Jokainen kampanjaan osallistunut suunnitteli mallistoa varten vaatteita, joiden tuotto käytettiin aidsin estämiseksi. Good Charlotten kitaristi Billy Martin suunnitteli T-paidan mallistolle. T-paidassa on pariskunta sateenvarjon alla, ja he suojelevat toisiaan. Tämä on vertauskuva suojelulle ja turvallisuudelle. Bändi kannattaa myös PETA:n "animal rights" -kampanjaa. He ovat myös PETA:n jäseniä. Jäseninä bändi äänitti "Lifestyles of the Rich and Famous" -kappaleen "Peta's Liberation" -CD:lle. Kaksoset Joel ja Benji myös ovat poseeranneet YouthAIDS "Aldo Fights AIDS" -kampanjalle. He seisovat siinä vierekkäin, silmät kiinni, yllään lappu, jossa lukee "See No Evil?". Joel pitää siinä käsiä ristissä, ja Benjillä on vihainen ilme, ja hänen kätensä ovat nyrkissä.


title: Loma

text: Loma on työstä, opiskelusta tai vastaavasta saatava pitempi vapaa-aika.


title: Loma

text: Suomessa työntekijöiden oikeudesta vuosilomaan säädetään vuosilomalaissa.


title: Loma

text: Suomen kouluissa on nykyisin vuosittain seuraavat lomat:


title: Loma

text: Vuoteen 1970 saakka koulujen kesäloma kesti kolme kuukautta, kesäkuun alusta elokuun loppuun, mutta seuraavana vuonna sitä lyhennettiin, kun lauantait tulivat kouluissa vapaapäiviksi.


title: Zakk Wylde

text: Zakk Wylde (oikealta nimeltään Jeffrey Phillip Wiedlandt, s. 14. tammikuuta 1967 Bayonne, New Jersey, Yhdysvallat) on yhdysvaltalainen kitaristi.


title: Zakk Wylde

text: Wylden kiinnostus musiikkiin alkoi hyvin nuorena ja hän soitti oboeta koulun orkesterissa ala-asteella. Pian häntä alkoi kiinnostaa kitaransoitto, joten hän osti akustisen kitaran, jonka soittaminen ei sittenkään jaksanut kauan kiinnostaa. 14-vuotiaana Wylde löysi kitaran uudelleen ja alkoi taas soittaa. Hän soitti klassista kitaraa ja kävi myös sekalaisilla kitarakursseilla.


title: Zakk Wylde

text: Zakk Wylden soolouran julkaisuihin kuuluu akustinen albumi "Book of Shadows". Wylden ensimmäinen sooloprojekti kantoi nimeä Pride & Glory (1991–1994). Hän soittaa nykyään pääasiassa omassa Black Label Society -yhtyeessä (1998–) jossa hän soolokitaran lisäksi hoitaa myös yhtyeen laulusolistin tehtävät. Pitkäaikaisin yhteistyösuhde Wyldellä kuitenkin ollut Ozzy Osbournen kanssa, jonka yhtyeessä hän soitti vuosina 1987–1992, 1995, 1998, 2001–2004 ja 2006–2009.


title: Zakk Wylde

text: Zakk Wylde soittaa pääasiassa Gibsonin hänelle tekemällä Custom Les Paulilla joissa on EMG-mikrofonit. Myös Epiphone ja Tokai ovat saaneet luvan valmistaa hänen custom-kitaroitaan.


title: Zakk Wylde

text: Vuoden 2009 lopussa Ozzy Osbourne ilmoitti lopettavansa yhteistyön Zakk Wylden kanssa, Wylde kommentoi keskittyvänsä Black Label Societyyn.


title: Zakk Wylde

text: Wylde oli mukana Ozzy:n vuoden 2012 kiertuekokoonpanossa (Ozzy & Friends), joka esiintyi muun muassa Helsingissä 23. toukokuuta 2012.


title: Grankulla IFK

text: Grankulla IFK eli Idrottsföreningen Kamraterna, Grankulla (lyh. GrIFK) on kauniaislainen urheilun yleisseura. Lajeina ovat jääkiekko, jalkapallo, käsipallo, salibandy, rullakiekko ja alppihiihto. Seura on perustettu vuonna 1925 ja on yksi läntisen Uudenmaan vanhimpia urheiluseuroja. Seuran puheenjohtaja on Sam Olin.


title: Grankulla IFK

text: Grankulla IFK perustettiin vuonna 1925.


title: Grankulla IFK

text: Kauniaisten laskettelurinne on Suomen ensimmäinen laskettelurinne. Kauniaisia voidaan kutsua Suomen alppihiihdon syntypaikaksi. Grankulla IFK Alpine on myös maailmancupissakin esiintyneen Marcus Sandellin edustama seura.


title: Grankulla IFK

text: Grankulla IFK:n edustusjoukkue pelaa kaudella 2016 Ykkösessä.


title: Grankulla IFK

text: Seuralla on yli 600 rekisteröityä pelaajaa.


title: Grankulla IFK

text: GrIFK pelaa ottelunsa keskuskentällä, Bembölentie 9, tai keskuskentällä, Vanha Turuntie 42.


title: Grankulla IFK

text: GriFK jalkapallon historia täältä.


title: Grankulla IFK

text: Jääkiekon edustusjoukkue pelaa II-divisioonassa Etelän lohkossa.


title: Grankulla IFK

text: Käsipallossa GrIFK:lla on naisjoukkue ja miesjoukkue mestaruussarjassa. Vuosina 2003–2016 seuran edustusjoukkueena toimi HC West, jonka toiminta palaa GrIFK:n nimen alle omana toimintayksikkönään kaudesta 2016–2017 alkaen.


title: Grankulla IFK

text: GrIFK on pelannut rullakiekon SM-liigassa vuosina 2003–2005 sekä 2007. Vuonna 2003 saavutuksena oli SM-hopea. Lisäksi seura on tehnyt rullakiekossa pitkäjännitteistä juniorityötä, joka on poikinut useita junioreiden Suomen mestaruuksia.


title: Grankulla IFK

text: Kaudella 2016–2017 seuran miesten edustusjoukkue pelaa Suomen neljänneksi korkeimmalla sarjatasolla III-divisioonassa ja naisten edustusjoukkue samoin neljänneksi korkeimmalla sarjatasolla III-divisioonassa.


title: Helsingin Ponnistus

text: Helsingin Ponnistus on Suomen toiseksi vanhin edelleen toimiva urheiluseura (vanhin Segelföreningen i Björneborg). Sen perusti Viktor Damm vuonna 1887. Alkuaikoina seuran urheilijat niittivät mainetta erityisesti voimistelussa ja yleisurheilussa. Ponnistus järjesti Suomen ensimmäiset Urheilukuninkuuskilpailut vuonna 1902.


title: Helsingin Ponnistus

text: Jalkapallo on kuulunut Ponnistuksen ohjelmaan vuodesta 1903. Vuodesta 1915 ovat ponnarifutaajat kantaneet raitapaitaa. Nykyään seuran toiminta keskittyy jalkapalloon.


title: Helsingin Ponnistus

text: Seura on pelannut muun muassa neljä yksittäistä kautta Suomen jalkapallon pääsarjatasolla, viimeksi 1995. 2000-luvulla Ponnistus on pelannut Kakkosta ja Kolmosta. Kauden 2010 päätteeksi miesten edustusjoukkue putosi Neloseen.


title: Helsingin Ponnistus

text: Vuonna 2017 Ponnistus putosi Vitoseen. Naisten joukkue pelaa Nelosessa.


title: Diskurssi

text: Diskurssilla (, juosta ympäriinsä) tarkoitetaan yleisesti kirjoitettua ja puhuttua viestintää. Termin merkitys vaihtelee käyttäjän ja tarkastelun lähtökohtien (teoreettisen viitekehyksen) mukaan.Korpuslingvistiikka tutkii diskurssia ensimmäisessä merkityksessä. Kahdessa jälkimmäisessä merkityksessä diskursseja analysoidaan eri tieteellisissä perinteissä, jotka tutkivat kielen, sen rakenteen ja toiminnan suhteita. Näitä ovat mm. sosiologia, feminismi, antropologia, etnografia, kulttuuritutkimus, kirjallisuusteoria ja tieteen filosofia. Näiden alojen sisällä myös itse diskurssin käsite on diskurssin kohteena, eli siitä käydään keskustelua erikoistuneen tiedon pohjalta. Diskurssia voidaan havainnoida sekä puhutussa kielessä että kirjoitetussa ja merkkien kautta välitetyssä kielessä. Esimerkkejä diskursseista ovat suullisesti välitetty historia, pikaviestikeskustelut ja oppikirjat.


title: Diskurssi

text: Koska diskurssit ovat teksti- tai viestintäkorpuksia, niillä on sekä diskurssin itsensä sisäisiä suhteita että suhteita muihin diskursseihin. Näin ollen diskurssi ei ole koskaan eristyksissä, vaan interdiskursiivisuus kuuluu sen perusolemukseen.


title: Diskurssi

text: Diskurssi-sana tulee ranskan sanasta "discours", 'puhe', 'esitelmä', 'juttelu', 'jaarittelu', joka puolestaan on peräisin latinan sanasta "discursus", 'ympäriinsä juokseminen'.


title: Diskurssi

text: 1960-luvulla diskurssien tarkastelu tuli myös tieteen huomion kohteeksi. Diskurssiteoreetikoista kenties tunnetuin, ranskalainen Michel Foucault määritteli käsitteen pyykittämällä rajaa strukturaaliseen kielitieteeseen, jossa on olennaista jako kielijärjestelmään ("langue") ja yksittäisiin kielen puhuntoihin ("parole"). Foucaultin mukaan kielessä vaikuttaa näihin perusosiin palautumattomia sääntöjä, jotka ohjaavat merkitysten muotoutumista. Foucault sijoittikin diskurssin käsitteen kielijärjestelmän ja yksittäisten puhuntojen väliin. Tutkimuksen painopistealueeksi muodostui sen selvittäminen, miten ja miksi puhunnat vaihtelevat eri aikoina ja eri paikoissa.


title: Diskurssi

text: Diskurssien tutkimus mahdollisti sekä lingvistiikkaa että yhteiskuntatieteitä hyödyntävän ja avartavan tutkimuksen. Diskurssianalyysia kehiteltiin alun perin tietoteorian piirissä, mutta se levisi sittemmin tieteellisen tiedon kehitystä koskevasta tutkimuksesta ennen kaikkea yhteiskunnallisen tiedon ja vallan muotojen tarkastelemisen välineeksi.


title: Diskurssi

text: Foucault tarkoitti diskurssi-käsitteellä kunkin aikakauden kielessä ilmenevää ymmärrystä todellisuudesta. Foucault'n mukaan ”diskurssit ovat käytäntöjä, jotka systemaattisesti muokkaavat puhuntansa kohteita”. Diskurssin sisäiset säännöt määrittävät, mitä jostakin aiheesta on mahdollista sanoa, miten siitä voidaan puhua. Diskurssit ovat tässä ajattelussa myös tieto-opillisia järjestelmiä, jotka sisältävät tietyt ontologiset käsitykset. Esimerkiksi länsimainen tiede tai jotkut oppijärjestelmät, kuten vaikkapa marxismi, voidaan nähdä omina diskursseinaan.


title: Diskurssi

text: Diskurssit nähdään usein vangitsevina siten, että diskurssin omaksuneen on vaikea ajatella toisin. Diskursseihin liittyy vahvasti vallan aspekti, koska erilaiset yhteiskunnalliset diskurssit määrittelevät, mikä on totta, mistä asioista voi puhua, ja miten asioista puhutaan.


title: Diskurssi

text: Yksinkertaistetusti diskurssilla voidaan tarkoittaa kiteytynyttä ajattelutapojen, käsitysten (kuten arvot, normit ja asenteet) ja olettamusten kokonaisuutta, jota pidetään yllä erilaisten yhteiskunnallisten laitosten avulla. Diskursseista käydään aina kamppailua. Tämän vuoksi esiin saattaa nousta erilaisia vastadiskursseja, vaihtoehtoisia ajattelutapoja. Ajan myötä vastadiskurssi voi yleistyä ja jopa muodostua yleiseksi valtadiskurssiksi.


title: Diskurssi

text: Diskurssien tutkimusta kutsutaan diskurssianalyysiksi. Se sisältää kirjavan joukon tutkimuskäytäntöjä eikä muodosta mitään yhtenäistä menetelmällistä kokonaisuutta. Tavallisesti puhutaan kahdesta pääsuuntauksesta, anglosaksisesta ja ranskalaisesta.


title: Diskurssi

text: Suomessa diskurssianalyysia on sovellettu kansallisten suurmiesten, kuten J. V. Snellmanin ja Z. Topeliuksen Suomi-kuvien tutkimukseen. Diskurssianalyyttisesta näkökulmasta suurmiesten tekstit eivät muodosta mitään yhtenäistä kansallista ohjelmaa, vaan heidän teksteihinsä kirjoittautuu useita aikansa diskursseja ja vastadiskursseja. Ne ovat areenoita, joissa suomalaisuudesta käydään kamppailua. Suomalaisuuteen perinteisesti liitetyt ja kansallista itsetuntoa kohottavat merkitykset, kuten ”suomalaiset ovat työteliäitä” muodostavat vain osan suurmiesten Suomi-kuvista. Esimerkiksi Topeliuksen teksteissä suomalaiset ovat päinvastaista: laiskajaakkoja, jotka makaavat päivät pitkät uuninpankolla. Tutkimuksen tavoitteena oli laajentaa nykyisin käytössä olevaa Suomi-kuvastoa. Tämä antaa vapauden määritellä suomalaisuutta uudelleen tämän päivän tarpeisiin tai ajankohtaisiin poliittisiin päämääriin soveltuvalla tavalla, mutta silti perinteistä ammentaen. Kirja www:ssä


title: Diskurssi

text: Diskurssianalyysia on sovellettu monin eri tavoin. Sen on toisinaan tullut merkitsemään mitä tahansa kielenkäytön alaan kuuluvaa tutkimusta, puhetta tai ylipäätään kielellistä esittämistä. Osa diskurssianalyytikoista on ajatellut käsitteen kantavan kielteisiä mielleyhtymiä ja siirtynyt tekemään tutkimustaan paljastamatta auliisti lähtökohtiaan. Diskurssien sijasta puhutaan esimerkiksi ajattelumalleista tai -tavoista, formaateista ja tulkintarepertuaareista.


title: Diskurssi

text: Foucault-kriitikoiden mielestä Foucault ei tuottanut sellaista tarkoin määriteltyä käsitteistöä, jota voidaan soveltaa hedelmällisellä tavalla. Arvostelu kohdistuu Foucault'n ajattelun dynaamisuuteen. Hänen diskursseja koskevat käsitteensä ja teoriansa olivat jatkuvassa muutoksessa. Arvostelijoiden mielestä tämä dynaamisuus johtaa voittamattomiin ristiriitoihin, jopa tarkoitukselliseen hämäryyteen. Foucault ironisoi itse ajatusta, jonka mukaan hän olisi halunnut vaihtuvilla käsityksillään naruttaa lukijoita kuten dekonstruktionistit, joille vaikeaselkoisuudesta on tullut monesti jopa kunnia-asia.


title: Diskurssi

text: Epäilemättä Foucault'n teorioita ei voi soveltaa yhdellä ainoalla tavalla. Tutkijan on työstettävä niitä edelleen ja määriteltävä keskeinen, omaa tutkimuskohdettaan palveleva käsitteistö. Valmiin käsitepakin puuttumista ei Kanniston (2007) mukaan kuitenkaan tarvitse nähdä esteeksi, vaan haasteeksi. Diskursseja tutkittaessa valmis menetelmäpaketti voi palvella korkeintaan tyydyttävästi, sillä analyysissa painottuu kulloisenkin aineiston erityisyys, sen selvittäminen, miksi jotkut lausumat, pikemmin kuin jotkut toiset, saavat sijaa esiintyä.


title: Hyvinkään Palloseura

text: Hyvinkään Palloseura (HyPS) on hyvinkääläinen jalkapalloseura. Se on perustettu vuonna 1947 "Yhdistyneitten Villatehtaitten Palloilijoiden" toiminnan jatkajaksi. Seurassa on toiminut omat jaostot keilailua ja curlinga varten, mutta nykyään ne toimivat erillisinä yksikköinä omien aktiiviensa varassa. Alkuaikoina toimintaa oli myös jääpallossa ja jääkiekossa. Kaudesta 2010 lähtien seuran edustusjoukkue on pelannut Kolmosen Uudenmaan lohkossa.


title: Hyvinkään Palloseura

text: HyPS on rekisteröityjen pelaajien määrällä mitattuna Suomen neljänneksi suurin jalkapalloseura. Vuonna 2005 HyPSiä edusti noin 1 600 jalkapalloilijaa, joista tosin valtaosa harrastaa tyttöjen ja poikien nappulajalkapalloa Euroliiga-nimisessä korttelijalkapallotoiminnassa. Seuran junioriedustusjoukkueissa harjoittelevien pelaajien määrä on niukka, eikä vanhimpiin juniori-ikäryhmiin saada yleensä joukkueita perustettua. HyPS on harvoin edustettuna A- ja B-junioreiden valtakunnallisissa sarjoissa.


title: Hyvinkään Palloseura

text: Seuran edustusjoukkue pelasi vuosina 1995–2009 Kakkosessa. Korkeimmillaan se on ollut nykyistä Ykköstä vastaavassa Suomi-sarjassa neljänä kautena, joista viimeisin oli kausi 1965. Kausi 2009 päättyi pettymykseen, kun 15 Kakkosessa vietetyn kauden jälkeen seura putosi Kolmoseen. Joukkue sijoitettiin Uudenmaan kolmoslohkoon. Miesten reservijoukkue, "HyPS 02", pelaa Palloliiton Uudenmaan piirinsarjaa Nelosessa.


title: Hyvinkään Palloseura

text: Edustusjoukkueen kaikkien aikojen maalikuningas on Pertti Jantunen, joka on tehnyt 174 maalia. Jantusen maalisaldo on syntynyt Kakkosen lisäksi Kolmosessa ja Nelosessa. Hän on pelannut HyPSin paidassa 327 ottelua, joka on myös seuran ennätys.


title: Hyvinkään Palloseura

text: HyPS pelaa kotiottelunsa joko Urheilupuistossa tai Villa Parkilla.


title: Hyvinkään Palloseura

text: HyPSin naisten edustusjoukkue on pelannut maan pääsarjassa kahteen otteeseen 80- ja 90-luvuilla. Kaudella 2007 naiset nousivat jälleen valtakunnalliseen sarjaan, kun kauden päätteeksi joukkue saavutti nousun Naisten Kakkoseen. Kaudella 2018 joukkue pelaa Helsingin ja Uudenmaan piirin Nelosessa


title: Hyvinkään Palloseura

text: Naisten reservijoukkue, HyPS 06, pelaa kaudella 2010 Nelosessa.


title: Hyvinkään Palloseura

text: Pässit on Hyvinkään Palloseuran kannattajaryhmä, jonka tavoitteena on luoda kestävää kannattajakulttuuria maineikkaalle ja perinteikkäälle Hyvinkään Palloseuralle. Pässit aloitti järjestäytyneenä kannattajaryhmänä kaudella 2012.


title: IF Gnistan

text: Idrottsföreningen Gnistan on Helsingin Oulunkylässä toimiva jalkapalloseura, joka perustettiin vuonna 1924. Seuran miesten edustusjoukkue pelaa kaudella 2018 Kakkosessa, ja sen kotikenttä on Oulunkylän liikuntapuistossa sijaitseva Mustapekka Areena (katsojakapasiteetti 1 100).


title: IF Gnistan

text: Seura on pelannut seitsemän kautta Ykkösessä (1995–1998, 2001–2002 ja 2017). Vuonna 2002 seura selvityi Suomen Cupissa kahdeksannelle kierrokselle, jossa se taipui FC Lahdelle jatkoajalla. Gnistan on ollut kahdesti Palloliiton Helsingin piirin vuoden seura, 1987 ja 2000.


title: IF Gnistan

text: Gnistanilla oli aikoinaan toimintaa lukuisissa lajeissa, mutta 1950- ja 60-lukujen vaihteessa siitä tuli rajallisten resurssien vuoksi pelkkä jalkapalloseura.


title: IF Gnistan

text: Idrottsföreningen Gnistanin perusti noin puoli tusinaa Oulunkylässä asuvaa Svenska Reallyceumin ja Åggelby Svenska Samskolan oppilasta vuonna 1924. Alkuvuosina toiminta keskittyi hiihtoon, yleisurheiluun, uintiin ja pesäpalloon, mutta ilmeisesti myös jalkapalloa pelattiin jo tuolloin. Pesäpallon kuuluminen lajivalikoimaan oli sikäli erikoista, että kyseinen laji ei ole koskaan saavuttanut suurta suosiota ruotsinkielisissä piireissä. Toisaalta Gnistan on ruotsinkielisistä perustajistaan huolimatta ollut jäsenistöltään aina hyvin kaksikielinen seura.


title: IF Gnistan

text: Jalkapallosta tuli seuran keskeinen laji 1930-luvulla, jolloin pieni oulunkyläläisseura IF Sportaren yhdistyi Gnistaniin. Kyseisen seuran jäsenistön vaatimuksesta Gnistaniin perustettiin jalkapallojaosto. Vuonna 1934 Oulunkylään valmistui urheilukenttä, mikä paransi harrastusolosuhteita. Seuraavana vuonna 1935 Gnistan liittyi Suomen Palloliiton Helsingin piiriin.


title: IF Gnistan

text: Ensimmäisenä piirisarjavuotenaan Gnistan ei menestynyt, mutta seuraavana vuonna se voitti Syyscupin, kun HJK kaatui 1–0. Oulunkylä oli haluttu pelipaikka, joten Gnistan pelasi harjoitusotteluita esimerkiksi HPS:n kanssa. Myös yleisurheilutoiminta oli 1930-luvun lopulla vilkasta ja seuran vastustajana oli vuoroin Malmin Ponnistajat, Tapanilan Erä ja uusi paikalliskilpailija Oulunkylän Urheilijat. Seuralla oli Pikkukoskella kaupungilta vuokrattu kahvipaviljonki, jossa kokoontumistilojen lisäksi järjestettiin suosittuja tanssi-iltoja kesälauantaisin.


title: IF Gnistan

text: Toinen maailmansota katkaisi seuran toiminnan, kun jäsenistöä joutui rintamalle. Vuonna 1945 toiminta käynnistettiin uudelleen ja suunniteltu yhdistyminen Oulunkylän Urheilijoiden kanssa päätettiin torjua. Samana vuonna käynnistyi juniorijalkapallotoiminta, kun piirin sarjoihin osallistuttiin B- ja C-juniorijoukkueilla. Edustusjoukkueen ensimmäinen piirimestaruus voitettiin 1947 piirin III-luokassa. Vuonna 1958 Gnistan nousi Maakuntasarjaan.


title: IF Gnistan

text: Gnistanin 25-vuotisjuhlavuonna 1949 seuran jäsenmäärä oli 300. Yleisurheilutoiminnassa järjestettiin kahdeksan seuraottelua ja jalkapallossa edustusjoukkue säilytti Maakuntasarja-paikkansa.


title: IF Gnistan

text: Seuran varhaisemman jalkapallohistorian suurimpia saavutuksia oli 1957 saavutettu 5–3-voitto Suomensarjassa pelanneesta GBK:sta. Talvisin harrastettiin jalkapallon asemasta jääpalloa ja käsipalloa. Jääpallossa Gnistan saavutti piirin mestaruuden IV-sarjassa ja käsipallossa seura pelasi hetken Suomi-sarjassa. Junioritoimintaa lajennettiin D-junioreihin, mutta vetäjien puuteen vuoksi joukkue ei saavuttanut mainittavaa menestystä.


title: IF Gnistan

text: Yleisurheilutoiminta jatkui voimakkaana vielä 1950-luvulla, kuten myös hiihto. Muita lajeja olivat suunnistus, naisvoimistelu, pöytätennis ja maastojuoksu. 1950- ja 60-lukujen vaihteessa vanha seurajohto alkoi vetäytyä nopeaan tahtiin. Seuran perustamisesta asti puheenjohtajana toiminut Bror Krabbe jätti tehtävänsä, ja tilalle tuli Ernst Fogden, joka kuitenkin työskenteli tehtävässään vain vuoden ajan. Yhteiskunnan muuttumisen myötä oli selvää, että pieni seura ei enää voinut jakaa voimavarojaan monelle taholle. Hiihdon ja yleisurheilun laannuttua Gnistanista tuli pelkkä jalkapalloseura, ja sen puheenjohtajaksi valittiin Jacob Söderman.


title: IF Gnistan

text: 1960-luvulla Gnistan saavutti piirin mestaruuden 1B-luokassa. Myös nousu Suomensarjaan oli lähellä. Vuosikymmenen puolivälissä seuran juniorituotanto alkoi aktivoitua. Vuonna 1966 Gnistanin juniorit vierailivat Ruotsin Norrtäljessä, mikä osaltaan vauhditti toiminnan kehitystä. Puheenjohtaja Jacob Södermania odottivat kuitenkin vaativammat siviilitehtävät, jolloin seuran olemassaolo oli hetken uhattuna. Pelastajaksi ilmaantui Stig Kämpe, joka toimi puheenjohtajana ylimenokautena 1968–1969. Seuraavana vuonna puheenjohtajaksi tuli Nils Andersson, joka tarjosi kaivattua jatkuvuutta. Hänen johtamanaan Gnistan alkoi kehittyä erääksi Helsingin piirin voimakkaimmista juniorikasvattajista.


title: IF Gnistan

text: Gnistan pelasi ensimmäisen kerran Suomen toiseksi korkeimmalla sarjatasolla Ykkösessä kaudet 1995–1998 ja 2001–2002.


title: IF Gnistan

text: Seuran miesten edustusjoukkue käytti vuosina 2012–2014 nimeä FC Gnistan ja toimi Fair Pay Areenaa hallinnoivan Oulunkylän tekonurmi Oy:n alaisuudessa. Erkka V. Lehtola valittiin joukkueen päävalmentajaksi lokakuussa 2012. Lehtolan johdolla FC Gnistan sijoittui kaudella 2013 Kakkosen etelälohkon toiseksi.


title: IF Gnistan

text: Alkuvuodesta 2014 FC Gnistanin ja Oulunkylän tekonurmi Oy:n tiet erosivat ja samalla Fair Pay Areenan omistaja vaihtui. Tämän seurauksena Gnistanin miesten edustusjoukkue siirtyi takaisin IF Gnistan ry:n hallintaan.


title: IF Gnistan

text: Rajusti uudistunut joukkue pelasi myös kaudella 2014 Kakkosen etelälohkossa sijoittuen lopulta sijalle 8. Siten IF Gnistan jatkoi samalla sarjatasolla ja samassa lohkossa myös kaudella 2015.


title: IF Gnistan

text: Gnistan nousi kauden 2016 päätteeksi Ykköseen, kun se voitti kaksiosaisessa nousukarsinnassa Musan Salaman. Molemmat osaottelut päättyivät 1–0-kotivoittoihin, mutta Gnistan voitti toisen osaottelun päätteeksi käydyn rangaistuspotkukilpailun 4–3.


title: IF Gnistan

text: Ykkösen kaudella 2017 Gnistan vaihtoi heinäkuussa päävalmentajaa, kun Tommi Lingman vapautettiin tehtävästään ja hänet korvasi toistaiseksi apuvalmentaja Petri Haapimaa. Joukkue oli kerännyt kolmestatoista ottelustaan neljä tasapelipistettä ja oli sarjan viimeisenä. Muutamaa päivää myöhemmin uudeksi päävalmentajaksi nimettiin loppukauden mittaisella sopimuksella italialainen Roberto Nuccio. Lokakuussa 2017 Nuccion tiedotetiin jatkavan seuran päävalmentajana. Hän teki toistaiseksi voimassa olevan jatkosopimuksen, jonka myötä hänestä tulee lisäksi Gnistanin urheilutoimenjohtaja sekä A-junioreiden valmentaja. Gnistan sijoittui 21 pisteellä sarjan viimeiseksi ja putosi takaisin Kakkoseen.


title: IF Gnistan

text: Gnistan pelaa kotiottelunsa Oulunkylän liikuntapuistossa sijaitsevalla Mustapekka Areenalla. Myös Kakkosen seura Käpylän Pallo pelaa siellä kotipelinsä.


title: IF Gnistan

text: Alkuperäinen urheilukenttä valmistui vuonna 1934. Vuonna 2010 kenttän yhteyteen rakennettiin katettu katsomo sauna-, pukuhuone-, kahvio- ja kokoustiloineen. Stadionin katsomoon mahtuu 1 100 henkilöä.


title: IF Gnistan

text: Ykkösen kaudella 2017 Gnistan joutui pelaamaan ensimmäiset kotiottelunsa Telia 5G -areenalla, sillä Mustapekka Areenan vanha tekonurmi ei täyttänyt Palloliiton Ykkösen lisenssivaatimuksia. Nurmi uusittiin toukokuun aikana, ja kolmas kotiottelu pelattiin jälleen Oulunkylässä.


title: Käpylän Pallo

text: Käpylän Pallo (KäPa) on Helsingin Käpylässä toimiva jalkapalloseura. Se perustettiin vuonna 1956.


title: Käpylän Pallo

text: Käpylän Pallo organisoi ensimmäisenä suomalaisena jalkapalloseurana ”nappulaliigat”. Liigajoukkueet saivat nimensä Englannin liigan seuroilta ja muutama joukkue jopa sai pelipaidat liigajoukkueilta lahjaksi.


title: Käpylän Pallo

text: Seuran edustusjoukkue pelasi kauden 2018 Suomen Palloliiton Uudenmaan piirin kolmannessa divisioonassa. Ykkösessä se pelasi historiansa toistaiseksi ainoan kerran kaudella 2008. Kotiottelunsa KäPa pelaa Oulunkylässä, Mustapekka Areenalla.


title: Käpylän Pallo

text: Seuralla on juniorijoukkueita kaikissa ikäluokissa. Käpylän Pallo järjesti FC Hongan kanssa Helsinki Cupin vuodesta 1976 vuoteen 2011 saakka, jolloin KäPa luopui siitä ja tilalle tuli HJK. KäPa:n juniorien harjoitukset pidetään Käpylässä Sampsantien kentällä, Käpylän urheilupuiston nurmella ja Käpylän kuplahallin kentällä, sekä Vallilanlaaksossa ja Oulunkylässä. Käpylän Pallo rakensi Käpylän liikuntapuistoon talvella 2006 kuplahallin junioreille.


title: Käpylän Pallo

text: KäPalla on oma valmennuslinjaus: "Kaikki pelaa – omalla tasollaan". Nuoret pelaajat jaetaan seurassa pienempiin ryhmiin osaamisen ja kehittymisen mukaan. KäPa tunnetaan tätä nykyä erittäin laadukkaasta junioritoiminnasta ja on voittanut useina vuosina esim. Helsinki Cupin useassa ikäluokassa. Seura on myynyt pelaajia mm. HSV:n Saksaan (Anssi Suhonen ja Juho Kilo).


title: Laajasalon Palloseura

text: Laajasalon Palloseura eli LPS on Helsingin Laajasalossa toimiva jalkapalloseura. Seura on perustettu vuonna 1978 ja se on Työväen Urheiluliiton sekä Etelä-Suomen Liikunta ja Urheilu, ESLUn jäsenseura. Seuran jäsenmäärä vuoden 2016 kynnyksellä oli noin 700. LPS:n edustusjoukkue pelaa kaudella 2019 Kolmosessa kotikenttänään Laajasalon liikuntapuistossa sijaitseva Hertta Areena.


title: Laajasalon Palloseura

text: LPS:n edustusjoukkue pelasi perustamisensa jälkeiset alkuvuodet pääsääntöisesti Palloliiton Helsingin piirin 4. divisioonassa. Kausien 1996–1997 välillä seura oli jopa hetken 5. divisioonassa. Kaudeksi 1998 edustusjoukkue sai nostettua itsensä takaisin Neloseen, minkä jälkeen sarjaportaissa eteneminen oli nousujohteista joitakin vuosia. LPS nousi Kolmoseen kaudeksi 1999. Kaudella 2000 edustusjoukkueen valmentajaksi sekä joukkueenjohtajaksi nimettiin Timo Viheriäranta, joka muutaman valmennusvuoden jälkeen keskittyi joukkueenjohtajan tehtäviin jatkaen nykyään seuran hallituksen puheenjohtajana. Kaudella 2003 joukkue voitti lohkonsa nousten Kakkoseen. Parhaimmillaan LPS on sijoittunut Kakkosessa lohkossaan neljänneksi kaudella 2007.


title: Laajasalon Palloseura

text: Laajasalon Palloseuran perustava kokous pidettiin 11. syyskuuta 1978 Laajasalossa sijaitsevalla Kasperin kerholla. Paikalla oli neljätoista jalkapallosta kiinnostunutta henkilöä, ja ensimmäiseksi puheenjohtajaksi valittiin Toni Bärlund. Toiminta-ajatuksena oli edistää ja jatkaa vuonna 1971 aloitettua laajasalolaista jalkapallotoimintaa.


title: Laajasalon Palloseura

text: LPS liittyi Suomen Palloliittoon, ja ensimmäisenä tavoitteena oli saada kasaan viisi joukkuetta kaudelle 1979. Edustusjoukkue aloitti piirisarjassa, ja myös junioritoiminta oli voimakasta läpi 1980-luvun. Lopulta junioripuoli kuitenkin hiipui, kun LPS ei enää saanut vetäjiä ja taustajoukkoja mukaan toimintaansa.


title: Laajasalon Palloseura

text: Vuonna 1988 LPS aloitti panostamaan edustusjoukkueeseensa, kun silloisen varapuheenjohtaja Antti Sartimon mielestä edustusjoukkueen menestykseen tulisi kiinnittää erityistä huomiota. Jo seuraavalla kaudella 1989 LPS oli lähellä nousua III divisioonaan.


title: Laajasalon Palloseura

text: LPS nousi Kolmoseen kaudeksi 1999. Menestys oli kohtalaista, ja lopulta vuonna 2003 yksi tärkeä tavoite toteutui, kun joukkue nousi Kakkoseen. Seuran paras saavutus on Kakkosen lohkon neljäs tila kaudelta 2007. Seuraavasta kaudesta 2008 sen sijaan tuli vaikea loukkaantumisten vuoksi.


title: Laajasalon Palloseura

text: Vuonna 2010 LPS sijoittui Kakkosen A-lohkossa seitsemänneksi. Kaudella 2011 LPS sijoittui A-lohkossa kymmenenneksi valmentajien Janne Viljamaan sekä Dan Sundmanin johdolla. Palloliiton kaudelle 2011 tekemien uusien sarjauudistusten johdosta putoaminen Kolmoseen oli lähellä. Kaudelle 2012 LPS lähti uudistuneella joukkueella päävalmentaja Janne Viljamaan sekä valmentaja Tero Viheriärannan johdolla. Kauden 2013 päätteeksi LPS putosi sarjatasoa alemmas Kolmoseen. Kaudeksi 2018 LPS nousi Kakkoseen, mutta putosi kauden päätteeksi takaisin Kolmoseen.


title: Laajasalon Palloseura

text: Vuonna 2014 seuraan kuuluu edustusjoukkueen lisäksi neljä miesten joukkuetta, joista kaksi on kilpajoukkueita, yksi ikämiesten kilpajoukkue kahdella joukkueella (KKI-35 ja KKI-40) sekä yksi on harrastejoukkue.Lisäksi seuraan kuuluu kaksi naisten joukkuetta joista toinen on kilpajoukkue harrastetasolla ja yksi on puhtaasti harrastejoukkue.


title: Laajasalon Palloseura

text: Seuraan kuuluu myös 16 juniorijoukkuetta, joista nuorimpina -09/10 syntyneiden tyttöjen ja poikien joukkueet. Vanhimpana ikäryhmänä on B-pojat (P99) sekä B-tytöt (T00-02). Poikien ikäluokkajoukkueita on B-poikien lisäksi yhdeksän ja tyttöjen B-tyttöjen lisäksi joukkueita viisi. Sekajoukkueita, joissa pelaisi sekä tyttöjä että poikia, ei seurassa ole. Tyttöjen joukkueet koostetaan yleensä kahdesta ikäluokasta. Joukkueet jaetaan niiden kasvaessa kahteen tai useampaan joukkueeseen pelaajien taitotaso huomioiden; Tavoite-, Haaste- ja Harrastejoukkueisiin. Syksyllä 2015 perustettiin tyttöjen T09/10 joukkueet sekä poikien P09/10 joukkue ja lisäksi seuran junioritoiminta laajentui niin, että Herttoniemen alueelta kasattiin oma P09/10 joukkue.


title: Laajasalon Palloseura

text: Seuralla on Palloliiton virallinen Taitokoulustatus. Taitokoulu pyörii vuoden ympäri seuran alle 12-vuotiaille lukuun ottamatta kilpailukautta touko-syyskuu. Seuralla ei ole virallista SPL:n kykykoulustatusta, mutta seurassa on oman toiminnan kautta kykykoulu alle 15-vuotiaille lupaaville pelaajille. Lisäksi Taito- ja Kykykoulun yhteydessä pyörii maalivahdeille Maalivahtitalli. Seura myös järjestää aina kesäisin perinteikkään jalkapallokoulun perheiden nuorimmille, jonka ikäryhmät määritellään aina lähempänä kesää. Seura pitää myös pienten lasten jalkapallokerhoa joka pyörii talvisin. Kesällä 2012 seura teki aluevaltauksen myös kesätoiminnan saralla tarjoamalla Laajasalon lapsille jokaisena kesänä kesäleiritoimintaa jalkapalloleirin muodossa päiväleirinä.


title: Laajasalon Palloseura

text:
Seura osallistuu aktiivisesti myös päiväkoti- ja koululaisjalkapallotoimintaan Laajasalossa yhteistyössä päiväkotien ja koulujen kanssa. Syksystä 2014 lukien LPS yhteistyössä Laajasalon peruskoulun kanssa järjesti LPS:n pelaajille mahdollisuuden ohjattuun aamuharjoitteluun. Toiminnassa ovat nyt mukana 7. ja 8.-luokkalaiset tytöt ja pojat.
Lisäksi seura pitää seuran pienimmille Intokoulua, jossa opetellaan hieman painokkaammin jalkapallon saloja. Toimintaa on myös koulujen iltapäiväkerhojen muodossa sekä nuorimmille, (kaudella 2015-2016) vuonna 2011 syntyneille oma jalkapallokerho.
Muuta toimintaa:


title: Laajasalon Palloseura

text: EasyFutis on 9-14-vuotiaille pelaajille tarkoitettu matalan kynnyksen harrastustoimintamuoto, jossa tärkeintä on yhdessä viihtyminen, harjoittelu ja pelaaminen. PerheFutis on puolestaan perheen 3-5-vuotiaille pelaajille yhdessä perheenjäsenten kanssa toteutettava liikunnan ja leikin kerhotapaaminen.


title: Klubi 04

text: Klubi 04 on Helsingin Jalkapalloklubin reservijoukkue, joka pelaa kaudella 2018 Ykkösessä. Se perustettiin vuonna 2004, kun HJK osti Jokerien jalkapallotoiminnan. Se otti tuolloin sarjapaikan Kakkosesta. Jokerien liigapaikan vei sarjasta karsinnoissa pudonnut FC KooTeePee ja kotkalaisten Ykkösen paikan GBK.


title: Klubi 04

text: Kaudeksi 2006 joukkue nousi Ykköseen pudottamalla karsinnoissa FC Interin reservijoukkue VG-62:n. Joukkueen päävalmentajana toimi Abdou Talat. Ensimmäisenä kautenaan Ykkösessä joukkue sijoittui kuudenneksi.


title: Klubi 04

text: Kaudella 2007 Klubi 04:n sijoitus Ykkösessä oli 14:s. Joukkue putosi kaudeksi 2008 Kakkoseen. Kaudella 2008 joukkue uudistui lähes täysin ja valmentajaksi vaihtui Juho Rantala. Joukkue varmisti nousun takaisin Ykköseen jo kaksi kierrosta ennen kauden päätöstä.


title: Klubi 04

text: Kaudella 2009 Klubi 04 varmisti sarjapaikan kolme kierrosta ennen kauden päätöstä sijoittuen Ykkösesessä kahdeksanneksi. Kaudella 2010 Klubi 04 sijoittui sarjassa toiseksi viimeiseksi, ja putosi kaudelle 2011 Kakkoseen. Kaudella 2010 Klubi 04:n valmentajana toimi Pasi Rasimus.


title: Klubi 04

text: Kaudella 2011 Klubi 04 voitti Kakkosen A-lohkon, mutta hävisi karsintojen ensimmäisessä vaiheessa kaksiosaisen karsintaottelun BK-46:lle. Klubi 04:n Joel Pohjanpalo voitti kaudella 2011 Kakkosen maalikuninkuuden 33 maalilla, mikä sivusi Kakkosen maaliennätystä.


title: Klubi 04

text: Kaudella 2012 Klubi 04 pelasi Kakkosen etelälohkossa ainoana helsinkiläisenä joukkueena. Vuodesta 2011 Klubi 04:n valmentajana toimi jälleen jälleen Abdou Talat. Vuonna 2015 päävalmentajana aloitti Toni Koskela. Koskelan ensimmäisellä kaudella Klubi 04 voitti Kakkosen itälohkon, mutta hävisi kaksiosaisessa karsinnassa GrIFK:lle.


title: Klubi 04

text: Kauden 2017 päätteeksi Klubi 04 nousi Ykköseen voittamalla nousukarsinnassa FC Viikingit.


title: Hutut

text: Hutut ovat afrikkalainen etninen ryhmä, joka elää pääasiassa Burundin ja Ruandan alueella. Hutuja on yhteensä noin 12–13 miljoonaa ja he muodostavat 90 prosenttia Ruandan ja 85 prosenttia Burundin väestöstä.


title: Hutut

text: Hutujen ja alueen toisen suuren kansan, tutsien, alkuperä on hämärän peitossa. Alueen alkuperäinen väestö koostuu twa-pygmiheimon jäsenistä, jotka syrjäytettiin hutujen ja tutsien muuttaessa alueelle. On väitetty, että hutut kuuluisivat bantu-kansoihin ja olisivat muuttaneet alueelle ensimmäisinä lännen ja idän suunnalta ja tutsit olisivat niloottinen heimo, joka olisi muuttanut alueelle pohjoisesta. Tämän näkemyksen tueksi ei kuitenkaan ole löytynyt paljon tieteellistä todistusaineistoa ja kyse on enemmän legendasta kuin faktasta.


title: Hutut

text: Väestöjen sekoittumisen ja ristiinnaimisen seurauksena nykyajan hutut ovat erittäin läheistä sukua alueen tutseille. Kulttuurillisesti, geneettisesti tai kielellisesti hutut eivät poikkea paljoakaan tutseista. Kansat puhuvat samaa kieltä, niillä on sama uskonto ja muutenkin ne noudattavat samoja perinteitä. Jaottelu perustuu enemmänkin yhteiskuntaluokkaan ja taloudellisiin tekijöihin kuin etnisiin näkökohtiin. Hieman yleistäen ilmaistuna hutu muuttui tutsiksi, jos hän ryhtyi kasvattamaan nautakarjaa, ja tutsi muuttui hutuksi, mikäli hän rupesi viljelemään maata.


title: Hutut

text: Jonkinasteisia fyysisiä eroja näiden kahden ryhmän välillä esiintyy muun muassa keskipituudessa ja ruumiinrakenteessa. Tutsit ovat verrattain pitkiä ja pisimpien kansojen joukossa miesten keskipituuden ollessa 183 senttiä, kun taas hutut ovat normaalimittaisia. Tutseilla on myös usein terävämpi nenä kuin hutuilla, mutta osittain erot ovat suurempia ryhmien sisällä kuin niiden välillä. 1800-luvulla esitettiin ajan rotuteorioiden innoittama näkemys, että tutsit ovat ”korkeampi” haamilainen ryhmä ja hutut ”alempi” afrikkalainen bantuheimo. Tämän rotuopin mukaisesti belgialaiset siirtomaaisännät loivat muun muassa Ruandaan apartheidistisen hallintojärjestelmän, joka loi pohjan alueen myöhemmille etnisille konflikteille kuten Ruandan kansanmurhalle.


title: Hutut

text: Ruandassa hutut, kuten myös tutsit, puhuvat ruandan kieltä, joka kuuluu nigeriläis-kongolaisten kielten bantukielten haaraan. Burundissa sekä tutsit että hutut puhuvat samaan kieliryhmään kuuluvaa kirundin kieltä.


title: Hutut

text: Virallinen jako erillisiin hutu- ja tutsikansoihin on perua Belgian siirtomaavallan ajoilta. Siirtomaaisännät pitivät hutuja tutseja alempiarvoisina, mikä näkyi muun muassa koulutuksessa, työpaikoilla ja muuallakin yhteiskunnallisena erotteluna.


title: Hutut

text: 1400-luvulla alueelle muuttaneet tutsit olivat syrjäyttäneet hutujen valta-aseman ja muodostaneet monarkian, joka oli myös siirtomaaisännille mieluinen ja säilyi sellaisenaan pitkälle 1950-luvulle saakka, kunnes siirtomaaisäntien sympatiat alkoivatkin kääntyä vähitellen hutuenemmistön puoleen. Tutsimonarkia kaatui vasta vuonna 1959 hutujen kapinaan. Ruandan itsenäistyttyä 1962 valtaan nousseet hutut alkoivat kostaa tutseille, ja ajan mittaan tapahtumat johtivat vuonna 1990 Ruandan sisällissotaan ja 1994 Ruandan kansanmurhaan, jolloin kolmen kuukauden aikana hutut tappoivat yhteensä 800 000 tutsia.


title: Opistoupseeri

text: Opistoupseeri on Päällystöopistosta tai Maanpuolustusopistosta valmistunut opistotasoisen tutkinnon suorittanut ammattisotilas. Opistoupseerin koulutus luokitellaan nykyään alimman korkea-asteen koulutukseksi (ISCED 5B). Opistoupseereiden palvelusarvot ovat luutnantti, yliluutnantti ja kapteeni. Reservissä opistoupseeri voidaan ylentää majuriksi.


title: Opistoupseeri

text: Vanha kanta-aliupseeri nimike korvattiin 1974 toimiupseeri-nimikkeellä kun työsuhteet puolustusvoimissa muutettiin toimiksi. Vuonna 1989 kaikki valtion toimet yhtenäistettiin viroiksi ja nimike muuttui opistoupseereiksi.


title: Opistoupseeri

text: Opistoupseereita on puolustusvoimissa tällä hetkellä (2017) vielä runsaasti ja viimeiset opistoupseerit poistuvat reserviin puolustusvoimista vasta vuoden 2035 paikkeilla, sillä viimeinen opistoupseerikurssi valmistui vuonna 2003. Historian viimeinen opistoupseerien jatkokurssi päättyi maasotakoulussa vuonna 2012. Opistoupseereilta vapautuvat ylemmän vaatimustason tehtävät siirretään poistuman myötä upseereille ja erikoisupseereille. Alemman vaatimustason tehtävät siirretään aliupseereille.


title: Opistoupseeri

text: Henkilöstön edunvalvonnasta kantaa päävastuun Päällystöliitto ry.


title: Opistoupseeri

text: Opistoupseeristo toimii puolustusvoimissa myös ali-, toimi- ja opistoupseeriston perinteiden vaalijana. Perinteiden vaalimiseen osallistuu myös Ali-, toimi- ja opistoupseerien perinneyhdistys ry, ATOP ry.


title: Opistoupseeri

text: Palveluksesta poistuneiden, ns. evp-opistoupseereiden yhteisenä etujärjestönä toimii Päällystöliittoon kuuluva Päällystöliiton evp-yhdistys ry.


title: Opistoupseeri

text: Päällystöliitolla on käytössään oma lippu ja kunniamarssi "Päivää päin". Marssin on säveltänyt Artturi Rope ja sanoittanut Heikki Väisänen.


title: Monisto

text: Matematiikassa monisto on topologinen avaruus, joka näyttää lokaalisti euklidiselta avaruudelta formula_1. Esimerkiksi käyrät ovat yksiulotteisia eli 1-monistoja, pinnat kaksiulotteisia eli 2-monistoja. Yksinkertaisia esimerkkejä monistoista ovat formula_1, yksikköpallo formula_3 ja erinäiset sileät pinnat.


title: Monisto

text: Monistot ovat kenties yksinkertaisimpia ja parhaiten tunnettuja konsepteja geometriassa ja topologiassa. Niiden lokaali topologia on triviaali, mikä tekee niiden tutkimisesta yksinkertaisempaa. Toisaalta niiden globaali geometria voi olla hyvinkin monimutkainen. Fysiikassa ja matematiikassa monet luonnolliset objektit, kuten symmetriaryhmät ja aika-avaruus, mallinetaan monistoilla. Differentiaaligeometriassa monistoon liitetään differentioituva struktuuri, ja niin sitä voidaan tutkia analyysin menetelmin.


title: Monisto

text: Historiallisesti moniston käsite sai alkunsa käyrien ja pintojen teoriasta, kun matemaattisia määritelmiä täsmennettiin. Vanhoja geometrian lähteitä tarkasteltaessa on siis otettava huomioon, että esimerkiksi käsitteitä joukko-oppi, funktio, jatkuvuus ja topologia joko ei tunnettu tai ne olivat epätäsmällisesti. Esimerkiksi Riemann, Gauss ja Poincaré määrittelivät monistot yhtälöryhmien ratkaisuina, jotka nykyisen terminologian mukaan ovat "alimonistoja". Tämä näkyy vanhoissa differentiaaligeometrian kirjoissa (esim. ). Klassiset monistot olivat usein polynomisten yhtälöiden ratkaisuja ja niin ollen niin kutsuttuja algebrallisia varistoja, joita tutkitaan algebrallisessa geometriassa. Vanhin lähde, jossa monisto on määritelty kutakuinkin nykyiseen tapaan, on Whiteheadin ja Veblenin kirjasta vuodelta 1936 . Myöhemmin Whitney osoitti, että monet aikaisemmat määritelmät olivat ekvivalentteja Whiteheadin ja Veblenin määritelmän kanssa. Historiallisesta epätäsmällisyydestä seurasi, että useita vanhoja lauseita on jouduttu todistamaan uudelleen ja tarkentamaan niissä esiintyviä oletuksia.


title: Monisto

text: Riippuen siitä paljonko stuktuuria monistolta oletetaan, saadaan eri luokkia monistoista, joilla kullakin on oma teoriansa.


title: Monisto

text: Sanomme, että topologinen avaruus on topologinen n-monisto, josLokaali homeomorfisuus avaruuden formula_1 kanssa tarkoittaa sitä, että jokaisella n-moniston pisteellä on jokin ympäristö, joka on homeomorfinen avaruuden formula_1 kanssa. Koska itse avaruus formula_1 on homeomorfinen minkä tahansa avaruuden formula_1 avoimen pallon kanssa, voidaan ehto 3. korvata yhtäpitävällä ehdolla: avaruus on lokaalisti homeomorfinen avaruuden formula_1 avoimen pallon kanssa.


title: Monisto

text: Toinen ekvivalentti tapa määritellä topologinen monisto juontaa Whiteheadilta ja Vebleniltä . Oletetaan että formula_10 on joukko. Määritellään joukon formula_10 topologisen moniston struktuuriksi laskennallinen joukko formula_12:n alijoukkoja formula_13, missä formula_14, ja bijektiivisiä kuvauksia formula_15, jotka toteuttavat seuraavat kolme aksioomaa. Sanomme, että funktiot formula_23 ovat koordinaattifunktioita, ja että joukot formula_13 muodostavat kartaston. Kuvauksia formula_25 sanomme koordinaattimuunnoksiksi. Kuvaukset formula_23 indusoivat formula_10:lle topologian, joka on numeroituva Hausdorffin avaruus . Kokonaislukua formula_28 edellisessä määritelmässä kutsutaan moniston ulottuvuudeksi, ja se on yksinkertaisin topologinen invariantti monistolle.


title: Monisto

text: Tämä määritelmä on kätevä, koska se yleistyy helposti moniin muihin struktuureihin. Keskeistä tässä on jatkuvien kuvausten formula_29 kokoelma, missä formula_30 ovat avoimia. Jatkuvia kuvauksia voi yhdistää, jos niiden arvo- ja määrittelyjoukot ovat yhteensopivia. Näin saadaan n.k. semiryhmä. Ks. esimerkiksi . Valitettavasti koordinaattifunktiot ja kartastot eivät ole yksikäsitteisiä; samalle monistolle voi antaa eri kokoelman kordinaattifunktioita. Mutta jokainen kartasto indusoi topologian, ja jos kaksi kartastoa indusoi saman topologian, niin molemmat struktuurit ovat ekvivalentteja. Sanomme siis, että topologiset monistot ovat ekvivalentteja, jos ne ovat homeomorfisia topologisina avaruuksina.


title: Monisto

text:
Sanomme, että formula_10 on sileä monisto, jos sille on valittu kartasto formula_32 (ks. yllä), joille oletamme, että
Sanomme, että monisto on luokassa formula_34 tai formula_35, jos koordinaattimuunnokset kuuluvat kyseiseen luokkaan funktioina. Ensimmäisessä tapauksessa voimme myös sanoa, että monisto on k-kertaa derivoituva.


title: Monisto

text:
Vaikka topologisille monistoille kartaston valinta ei aiheuttanut ongelmia, niin sileille ja differentioituville monistoille on asia toisin. Näin ollen, vaikkei niin usein eksplisiittisesti tehdä, on pidettävä mielessä että kullekin monistolle on valittu jokin kartasto. Määritelläksemme ekvivalentit sileät monistot tarvitsemme sileän kuvauksen käsitteen. Olkoon formula_36 sileitä monistoja, joille olemme valinneet kartastot formula_32 ja formula_38, vastaavasti. Määrittelemme, että jatkuva kuvaus formula_39 on sileä (tai esim. formula_34), jos
Vastaavasti määrittelemme formula_34-kuvaukset ja kaikki muut vastaavat funktioluokat. Jos kuvaus formula_44 on bijektiivinen ja sen käänteiskuvaus formula_45 on myös sileä, niin sanomme että monistot ovat diffeomorfisia (eli tietyssä mielessä ekvivalentteja).


title: Monisto

text: Mielenkiintoinen kysymys on, että voiko samalla topologisella monistolla olla eri sileitä kartastoja, jotka eivät ole keskenään diffeomorfisia. Vastaus on kyllä, minkä osoitti matemaattisen yhteisön suureksi yllätykseksi . Milnor konstruoi sileän moniston, joka on homeomorfinen 7-ulotteisen pallon kanssa, mutta joka ei ole diffeomorfinen sen kanssa. Myöhemmin on löydetty suuri määrä muita esimerkkejä. Tällaista tulosta ei pystytty edes kuvittelemaan ennen täsmällistä moniston määritelmää. Maininnan arvoista on, että tätä ongelmaa ei esiinny yhdessä ja kahdessa ulottuvuudessa, jolloin topologiselle monistolle voi antaa vain yhden sileän struktuurin, diffeomorfismia vaille. Tämä on seurausta uniformisaatioteoreemasta .


title: Monisto

text: Kuten edellä, sanomme, että sileä monisto formula_10 on kompleksinen monisto, jos sen ulottuvuus on parillinen (formula_47) ja lisäksi kartastot toteuttavat seuraavat ehdot:Kokonaislukua formula_51 sanotaan moniston kompleksiseksi ulottuvuudeksi. Jos kompleksinen ulottuvuus on yksi, eli reaalinen ulottuvuus on kaksi, niin monistoa kutsutaan Riemannin pinnaksi.


title: Monisto

text: Algebrallisessa geometriassa on samanlainen määritelmä kuin yllä, missä koordinaattimuunnokset ovat rationaalisia kuvauksia ja koordinaattijoukko formula_1 korvataan jollakin varistolla formula_53. Tällöin ei käytetä yllä esitetyn kaltaista topologiaa, vaan nk. Zariskin topologiaa .


title: Monisto

text: Tässä osiossa tarkastelemme sileälle monistolle määriteltyjä struktuureita, joita tutkitaan syvällisemmin Riemannin geometriassa. Oletamme tässä aina, että formula_10 on sileä monisto jollain sileällä kartastolla. Tarvitsemme ensin tangenttiavaruuden käsitteen.


title: Monisto

text: Olkoon formula_58 mielivaltainen piste. On olemassa jokin kartta formula_59, jolle formula_60. Lokaalisti tälle pisteelle määrittelemme tangenttivektorit formula_61. Kun tarkastelemme koordinaatteja formula_62, niin formula_63 "vastaa" suuntavektoria formula_63 jonka kanta on pisteessä formula_65. Voimme myös ajatella sitä suoran formula_66, missä formula_67, nopeusvektorina. Ongelma tosin on, että monistoilla kaiken pitäisi olla määritelty invariantisti. Mitä siis, jos ottaisimme toiset koordinaatit formula_68 samalle pisteelle. Tällöin sanomme, että vektorit formula_69 ja formula_63 ovat ekvivalentteja, jos


title: Monisto

text: Tässä oikeanpuoleinen derivaatta on funktion formula_71 derivaatta lineaarisena kuvauksena. Näin kullekin moniston pisteelle on yksi ja vain yksi tangenttiavaruus, jota merkitään formula_72, joka on isomorfinen formula_1:n kanssa. Edellisestä määritelmästä on mahdollista määritellä sileä tangenttimonisto, joka sisältää kaikki tangenttiavaruudet formula_72 yhteen, ja sitä merkitään formula_75 . Tangenttiavaruus on esimerkki vektorikimpusta. Moniston karttakuvaukset indusoivat karttakuvaukset seuraavasti. Olkoon formula_76 kartasto monistolla formula_10. Sitten määrittele


title: Monisto

text: ja translaatiokuvaukset formula_78 on annettu koordinaateissa kaavalla


title: Monisto

text: Nyt jos määrittelemme topologisen avaruuden formula_79, missä samaistamme pisteet, jotka vastaavat toisiaan jollain translaatiokuvauksella. Tällöin inkluusiot formula_80 ovat karttakuvauksia, ja lukija voi tarkistaa vektorikimpun aksioomat.


title: Monisto

text: Sileä monisto on Riemannin monisto, jos voimme määritellä sileän bilineaarisen positiivisesti definiitin tensorikentän, eli jokaisessa pisteessä on määritelty kuvaus


Monisto


title: Monisto

text: joka toteuttaa seuraavat ehdot.


title: Monisto

text: Riemannin monistoille voidaan määritellä etäisyysfunktio, ja siten niistä tulee metrisiä avaruuksia. Jos pudotamme oletuksen, että metriikka formula_82 on positiivisesti definiitti saamme semi-definiitit riemannin monistot. Näistä tärkeimmät ovat Lorenzin monistoja, jotka mallintavat yleisen suhteellisuusteorian aika-avaruutta, ja siten koko universumia. Tällöin metriikkaan liittyvä kaarevuus kuvaa painovoimaa Einsteinin yhtälöitten kautta.


title: Monisto

text: Symplektinen monisto on Riemannin monisto, jolle voidaan määritellä sileä kuvaus


title: Monisto

text: Tärkein esimerkki symplektisestä monistosta on mielivaltaisen sileän moniston tangenttiavaruus formula_75. Tämä on keskeisessä roolissa, kun ratkaistaan epälineaarisia ensimmäisen asteen osittaisdifferentiaaliyhtälöitä nk. karakteristika-menetelmällä. Symplektiset monistot ovat keskeisessä asemassa Hamiltonisessa mekaniikassa.


title: Monisto

text: Melkein kompleksinen monisto on sileä monisto, jolle voidaan määritellä sileä kuvaus


title: Monisto

text: joka toteuttaa seuraavat oletukset.


title: Monisto

text: Jokainen kompleksinen monisto on melkein kompleksinen, mutta ei toisinpäin. Melkein kompleksit monistot ovat luonnollisia objekteja, jotka yleistävät kompleksista geometriaa. Lisäksi tensorin formula_103 avulla voidaan ilmaista analyyttiset ja anti-analyyttiset vektorikentät ja funktiot.


title: Salmanassar V

text:
Salmanassar V oli Assyrian kuningas vuosina 727–722 eaa. Ensimmäinen maininta hänestä on foinikialaisen Zimirran kaupungin kuvernöörinä Tiglatpileser III:n aikaan. Hän oli luultavasti tämän poika.
Syyriassa nousi levottomuuksia Salmanassar V:n aikana.
Assyrian vasalli, Israelin kuningaskunta, nousi kapinaan. On arviotu, että Salmanassar kuoli piirittäessään Israelin pääkaupunkia Samariaa, mutta tarkempaa tietoa siitä, miten ja milloin hän kuoli, ei ole saatu selville. Salmanassaria seurasi kuninkaana hänen veljensä Sargon II.


title: Samaria

text: Samaria oli muinaisen Israelin pääkaupunki, joka sijaitsi 60 kilometriä Jerusalemista pohjoiseen. Kuningas Omri osti Semer-nimiseltä mieheltä kukkulan ja rakennutti sen ilmeisesti syyrialaisten tuella.


title: Samaria

text: Samariaa piiritettiin monet kerrat. Assyrian kuninkaat Salmanassar V ja Sargon II valtasivat lopulta Samarian kolmivuotisen piirityksen jälkeen vuonna 721 eaa. Israelin heimot vietiin pakkosiirtolaisuuteen, josta he eivät koskaan palanneet.


title: Samaria

text: Uuden testamentin aikoihin Samaria oli myös kaupunkia ympäröivän maakunnan nimi, jossa samarialaiset asuivat. Maakunta ulottui Välimerestä Jordaniin ja käsitti nykyisen Länsirannan pohjoisosan sekä sen vieressä olevan osan nykyistä Israelia.


title: Samaria

text: Samariassa suoritettiin arkeologisia kaivauksia 1908-1910 ja 1931-1935. Kaivauksissa tutkittiin Omrin kuningashuoneen perustaman kaksikerroksisen palatsin jäännöksiä, mm. siihen liittyvää vesiallasta. Palatsissa oli kolminkertainen puolustusjärjestelmä. Alueelta löydettiin enemmän kuin 500 norsunluusirpaletta ja noin 70 ostrakonia, jossa oli piirtokirjoituksia.


title: Samaria

text: Raamatussa profeetta Aamos kritisoi Samarian palatsin ylellistä elämänmenoa.


title: Janne Lahtela

text: Janne Lahtela (s. 28. helmikuuta 1974 Kemijärvi) on suomalainen, uransa lopettanut yksi kautta aikojen menestyneimmistä freestyle- ja kumparelaskijoista. Hän voitti kultamitalin 2002 talviolympialaisissa. Neljä vuotta aikaisemmin Naganon olympialaisista Lahtela voitti hopeaa hänen serkkunsa Sami Mustosen voittaessa pronssia.


title: Janne Lahtela

text: Lahtela osallistui olympialaisiin viidesti. Suomalaisista talviurheilijoista enemmän olympiaedustuksia on vain kuudella; Harri Kirvesniemi, Marja-Liisa Kirvesniemi, Raimo Helminen, Teemu Selänne ja Hannu Manninen, kullakin kuusi kertaa; sekä Janne Ahosella seitsemän kertaa. Lahtela toimi myös Suomen joukkueen lipunkantajana 2006 Torinon kisojen avajaisissa.


title: Janne Lahtela

text: 15. kesäkuuta vuonna 2006 Lahtela ilmoitti lopettavansa kilpauransa, 32-vuotiaana. Hän ehti kilpailla kumparelaskun maailmancupissa 17 vuoden ajan. Lokakuussa 2006 Janne Lahtela teki sopimuksen Japanin Freestyle-joukkueen päävalmentajana toimimisesta. Vuonna 2011 hän alkoi tehdä harjoitusohjelmia myös motocrossin MM-sarjassa kilpaileville Toni Erikssonille ja Ludde Söderbergille. Toukokuussa 2015 hänet valittiin Suomen freestylemaajoukkueen päävalmentajaksi.


title: Sotilasammattihenkilö

text: Sotilasammattihenkilöstö (sah) oli yksi puolustusvoimien henkilöstöryhmä, joka muodostettiin värvätystä henkilöstöstä 1.1.1995. Sotilasammattihenkilöstöstä muodostettiin nykyinen aliupseeristo 1.1.2007. Sotilasammattihenkilö oli sekä virkanimike että palvelusarvo.


title: Sotilasammattihenkilö

text: Sotilasammattihenkilön virkaan saattoivat hakeutua myös naiset, jotka eivät ole suorittaneet naisten vapaaehtoista asepalvelusta. Tällöin heidän palvelusarvonsa oli sotilasammattihenkilö. Myös asepalveluksen suorittaneet miehistökoulutuksen saaneet palvelivat sotilasammattihenkilön arvossa. Aliupseeri- tai reserviupseerikurssin suorittaneet aloittavat kersantin arvossa.


title: Sotilasammattihenkilö

text: Sotilasammattihenkilöiden palvelusarvoja olivat vuosina 1997-2006:


title: Sotilasammattihenkilö

text: Sotilasammattihenkilöiden reservin sotilasarvo oli palvelusarvosta riippumaton.


title: Sotilasammattihenkilö

text: Sotilasammattihenkilöistä muodostettiin nykyinen aliupseeristo ja sotilasammattihenkilön virat lakkautettiin vuoden 2006 lopussa. Kaikki tuolloin palveluksessa olleet sotilasammattihenkilön virassa olleet henkilöt siirrettiin aliupseerin virkaan. Sotilasammattihenkilön palvelusarvo jäi voimaan osalle niistä aliupseereista, jotka eivät ole suorittaneet varusmiesaikana annettavaa johtajakoulutusta.Sotilasarvot Suomen puolustusvoimissa#Aliupseeristo ja sopimussotilaat


title: Sopimussotilas

text: Sopimussotilas on vuonna 1999 käyttöön otettu Suomen puolustusvoimien sotilasvirka, jonka tarkoituksena on tuottaa ammattitaitoista reserviä. Sopimussotilaan tehtävät määräytyvät pitkälti palveluspaikan mukaan. Perusyksiköissä heidän tehtävänsä on auttaa kantahenkilökuntaa koulutusten ja harjoitusten pitämisessä. Lisäksi heitä on muun muassa vartiopäällikköinä ja teknisissä erikoistehtävissä. Myös EU-valmiusjoukkoon kouluttautuvat ovat sopimussotilaita.


title: Sopimussotilas

text: Työsopimus on tyypiltään määräaikainen ja kestoltaan enintään 1 vuosi.


title: Sopimussotilas

text: Sopimussotilaat palvelevat reservin arvonsa mukaan, siis aliupseerikurssin suorittaneet alikersantin tai kersantin palvelusarvossa ja reserviupseerikurssin käyneet vänrikin tai aliluutnantin palvelusarvossa (ennen v. 2007 ylikersantin). Miehistökoulutuksen saaneet ovat korpraaleja tai ylimatruuseja.


title: Eos

text: Eos () eli Aurora (lat.) on aamuruskon jumalatar kreikkalaisessa mytologiassa. Hän kulkee aamuisin veljensä Helioksen eli auringon edellä ja kulkee päivän aikana taivaankannen yli. Illalla Eos muuttuu Hesperaksi eli illaksi Okeanos-meren länsireunalla.


title: Eos

text: Eoksella on kaksi sisarusta: auringon jumala Helios ja kuun jumalatar Selene. Eos solmi avioliitton titaani Astraioksen kanssa ja synnytti tähdet ja tuulet.


title: Eos

text: Eoksella on ollut muitakin lemmensuhteita. Yksi rakastajista oli Tithonos, jonka kanssa Eoksella oli Memnon-niminen poika, jonka Akhilleus surmasi Troijan sodassa. Tithonos sai lahjaksi ikuisen elämän, mutta ei kuitenkaan ikuista nuoruutta. Entinen rakastaja muuttui vanhemmiten kaskaaksi ja haikailee pensaikoissa lyhytaikaisiksi jääneitä rakkauden ilojaan.


title: Epidauros

text: Epidauros (, ) oli antiikin aikainen kaupunki ja kaupunkivaltio ("polis") Argoliin maakunnassa Peloponnesoksen niemimaan itäosassa Kreikassa.


title: Epidauros

text: Epidauroksen arkeologisia kohteita on kaksi. Tunnetumpi kohde (), johon nimellä Epidauros nykyisin yleensä viitataan, sijaitsee sisämaassa lähellä Lygourióta ja käsittää Asklepieionin eli parantajajumala Asklepioksen kulttipaikan, mukaan lukien tunnettu suurempi Epidauroksen teatteri. Se on Unescon maailmanperintökohde. Varsinaisen antiikin aikaisen Epidauroksen kaupungin arkeologinen kohde () puolestaan sijaitsee rannikolla Archaía Epídavroksen kylässä. Kummatkin sijaitsevat antiikin aikaisesta kaupungista nimensä saaneessa Epídavroksen kunnassa.


title: Epidauros

text: Epidauroksen antiikin aikainen kaupunki sijaitsi nykyisen Archaía Epídavroksen (aiemmin Palaiá Epídavros, ”Vanha Epídavros”) kylän paikalla Saroninlahden etelärannalla. Se oli asuttu viimeistään mykeneläisellä ajalla. Homeros kertoo sen lähettäneen 25 laivaa Troijan sotaan. Kaupunki oli Peloponnesoksen merkittävimpiä satamia, mikä oli seurausta sen sijainnista Ateenan, Argoksen, Korintin ja monien muiden merkittävien kohteiden keskellä. Epidauros kuului 600–500-luvuilla eaa. Kalaureian amfiktyoniliittoon. Korintti valtasi kaupungin 500-luvulla eaa. Epidauros osallistui persialaissotiin kreikkalaisten ja peloponnesolaissotaan Spartan puolella. Se osallistui myös Lamian sotaan ja oli 200-luvulla eaa. mukana Akhaian liitossa. 100-luvulla eaa. kaupunki liittoutui Rooman kanssa.


title: Epidauros

text: Kaupungin akropolis eli linnavuori sijaitsi pienellä Akte-niemellä tai saarella, joka on nykyisin niemi kahden pienen lahden välissä. Linnavuorella oli temppeleitä ja julkisia rakennuksia. Satamia oli kaksi, pohjoisempi sotasatama ja eteläisempi kauppasatama. Epidauroksen kaupungin arkeologisiin löydöksiin kuuluvat mm. akropoliin muurit ja joukko siellä olleita rakennuksia, sekä akropoliin rinteeseen rakennettu pienempi Epidauroksen teatteri, jota ei tule sekoittaa Asklepieionin alueen suurempaan ja tunnetumpaan teatteriin. Pienempi teatteri rakennettiin 300-luvulla eaa. ja sen arkeologiset kaivaukset suoritettiin 1972. Siinä oli 18 penkkiriviä. Kaupungin alueelta on löydetty myös mm. mykeneläisaikaisia hautoja sekä Artemiin temppelin jäänteet. Osa satamarakennelmista ja alakaupungista on nykyisin meren pohjassa.


title: Epidauros

text:
Epidauroksen Asklepieion oli lääkintätaidon ja parantamisen jumala Asklepioksen pyhäkkö. Se oli antiikin aikana yksi Välimeren alueen tärkeimmistä pyhiinvaelluskohteista. Pyhäkköalue sijaitsi sisämaassa noin 8,5 kilometriä kaupungista lounaaseen. Nykyään sen arkeologinen alue on Unescon maailmanperintökohde nimellä "Asklepioksen pyhäkkö Epidauroksessa".
Asklepieionin paikka oli alun perin Apollon Maleataan kulttipaikka. Apollon oli kreikkalaisten vanha parantajajumala ennen kuin tehtävä siirtyi tämän poikanakin pidetylle Asklepiokselle. Paikka kehittyi Epidauroksen kaupungin kultin keskukseksi viimeistään 500-luvulla eaa. ja Asklepioksen kulttipaikaksi 400-luvulla eaa. Väitettiin myös, että Asklepioksen mytologinen syntymä olisi tapahtunut juuri Epidauroksessa.


title: Epidauros

text: Paikan keskiössä oli Asklepioksen temppeli sekä siihen liittynyt parantola-alue, jossa potilaat saattoivat nukkua yönsä ja toivoa jumalan ilmestyvän heille unen aikana. Myöhemmin alueelle rakennettiin erilaisia oheistoimintoja, joiden oli tarkoitus viihdyttää varakkaita potilaita: akustiikastaan kuuluisa suuri Epidauroksen teatteri, Epidauroksen stadion ja muut urheilukentät, majatalot sekä kylpylät muuttivat pyhäkön luonnetta eräänlaiseksi oman aikansa terveysturismin keskukseksi. Epidauroksen maine oli suurimmillaan 200-luvulla eaa.


title: Epidauros

text: Roomalaiset tuhosivat Asklepieionin alueen vuonna 87 eaa. Myöhemmin alue rakennettiin uudelleen ja pyhäkkö jatkoi toimintaansa aina antiikin ajan loppupuolelle asti, kunnes kristinuskon leviäminen johti pakanapyhäkköjen sulkemiseen 400-luvulla. Arkeologiset kaivaukset alueella alkoivat vuonna 1881.


title: Epifanios

text: Epifanios Salamislainen (, n. 315–403) oli kreikkalainen kirkkoisä, joka oli kristillisen oikeaoppisuuden voimakas puolustaja. Hänet tunnettiin ahkerana kerettiläisten kirjoitusten etsijänä ja vastustajana kristikunnan vaikeina aikoina Nikean ensimmäisen kirkolliskokouksen jälkeen.


title: Epifanios

text: Epifanios syntyi juutalaiseen perheeseen pienessä Besandukin asutuskeskuksessa Palestiinassa. Hän kääntyi kristinuskoon ja eli munkkina Egyptissä, jossa sai koulutuksen ja törmäsi valentinolaisiin ryhmiin. Juudeaan Epifanios palasi noin vuonna 333 ja perusti luostarin kotikaupunkiinsa. Hän toimi luostarin apottina kolmekymmentä vuotta. Epifanios perehtyi samalla useisiin kieliin, muun muassa hepreaan, syyriaan, egyptiin, kreikkaan ja latinaan, ja häntä kutsuttiinkin "viisikieliseksi".


title: Epifanios

text: Oppineen maineensa ansiosta Epifanios sai paikan Kyproksen Salamiin kaupungin piispaksi vuonna 367 ja hän toimi samalla myös Kyproksen metropoliittana. Epifanios oli piispan virassa melkein neljäkymmentä vuotta ja matkusti samalla laajalti taistellakseen epäsovinnaisia uskomuksia vastaan. Hän oli paikalla vuonna 376 Antiokian synodissa, jossa kolminaisuusopin kysymyksiä käsiteltiin apollinarismia vastaan.


title: Epifanios

text: Vuonna 394 Palestiinan matkallaan Epifanios hyökkäsi Origeneen seuraajia vastaan ja vaati, että Jerusalemin piispa tuomitsisi näiden kirjoitukset, jotka lopulta tuomittiin Konstantinopolin toisessa kirkolliskokouksessa vuonna 553. Vuonna 402 melkein 80 vuoden iässä piispa Theofiloksen pyynnöstä Epifanios lähti Konstantinopoliin taistelemaan Johannes Khrysostomosta vastaan. Kun Epifanios tajusi, että Theofilos oli käyttänyt häntä vain hyväkseen vastustamaan Johannesta, joka oli antanut suojapaikan Theofiloksen vainoamille munkeille, Epifanios aloitti kotimatkan takaisin Kyprokselle. Hän kuitenkin kuoli merellä vuonna 403.


title: Epifanios

text: Epifanioksen varhaisimpia töitä oli "Ankoratos" ("Hyvin ankkuroitu"), joka esitteli argumentteja areiolaisuutta ja Origeneen opetuksia vastaan.


title: Epifanios

text: Hänen parhaiten tunnettu teoksensa on "Panarion" ("Lääkelaukku"), joka on kirjoitettu vuosien 374 ja 377 välisenä aikana. Se muodosti käsikirjan kerettiläisten käsittelemiseen. Teos esitteli 80 kerettiläistä oppia, joista osasta ei ole säilynyt tähän päivään muita dokumentteja. Vaikka Epifanios salli kiihkonsa nousta faktojen yläpuolelle, "Panarion" on merkittävä tietolähde kristillisestä kirkosta 300-luvulta.


title: Digitaalinen suodatus

text: Digitaalinen suodatin käsittelee signaalia pelkästään laskutoimitusten avulla toisin kuin analoginen suodatin, joka käsittelee signaalia lineaaristen elektronisten komponenttien kuten operaatiovahvistimien, vastusten, kelojen ja kondensaattorien avulla.


title: Digitaalinen suodatus

text: On mahdollista toteuttaa kaikki digitaaliset suodattimet, jotka on kuvattavissa matemaattisen algoritmin avulla. Suodattimen ominaisuuksia rajoittaa käytetyn prosessorin laskentateho ja toteutuskustannukset. Mikropiirien integrointiasteen kasvun ja hintojen laskun vuoksi digitaaliset suodattimet ovat yleistyneet tavallisissa käyttöesineissä kuten matkapuhelimissa ja radiovastaanottimissa.


title: Digitaalinen suodatus

text: Digitaalisten suodattimien suorituskyky on paljon parempi kuin analogisten suodattimien. Ei ole esimerkiksi kovinkaan vaikeaa tehdä 1000 Hz digitaalista alipäästösuodatinta, joka läpäisee lähes täysin 999 Hz signaalin mutta estää 1001 Hz signaalin. Analogisilla suodattimilla ei päästä yhtä suureen jyrkkyyteen eli niiden Q-arvo on alhainen.


title: Digitaalinen suodatus

text: Digitaalisilla suodattimilla saavutetaan paljon parempi signaalikohinasuhde (engl. "signal to noise ratio") kuin analogisilla suodattimilla, jotka lisäävät signaaliin kohinaa. Digitaaliset suodattimet sen sijaan käsittelevät signaalia kohinattomien laskutoimitusten avulla. Pääasiallinen kohinan lähde digitaalisessa suodattimessa on analogisen sisään tulevan signaalin kohina ja kvantisointivirhe sekä rajoitetusta laskutarkkuudesta aiheutuvat pyöristysvirheet.


title: Digitaalinen suodatus

text: Digitaalisista suodattimista on helppo tehdä tarkkoja, ja niiden ominaisuudet pysyvät samoina koko käyttöajan. Digitaalisten suodatinten ominaisuudet määräytyvät niiden suodattimen painokertoimien kautta, jote ne eivät muutu esimerkiksi ajan myötä tai lämpötilan vaihdellessa. Tarkkuus saadaan myös paremmaksi lisäämällä laskentatehoa ja laskentatarkkuutta. Usein sanotaankin, että digitaalinen CD-soitin toi Hifi-laadun tavallisen kuluttajan ulottuville.


title: Digitaalinen suodatus

text: Digitaalisilla suodattimilla voidaan toteuttaa täysin vaihelineaarinen suodin, mikä on mahdotonta analogisen suotimen avulla. Vaihelineaarisuus tarkoittaa sitä, että kaikki signaalin sisältämät taajuudet viivästyvät yhtä paljon. Koska digitaaliset suotimet toimivat kuin tietokoneohjelmat niihin voidaan lisätä monimutkaisiakin rakenteita, joita analogisilla järjestelmillä on mahdoton toteuttaa.


title: Digitaalinen suodatus

text: Tärkein syy digitaalisten suodinten käyttöön analogisten komponenttien sijaan on kuitenkin raha: samaa signaaliprosessoria voidaan käyttää useisiin sovelluksiin, jolloin sitä voidaan tuottaa suuremmissa erissä mikä alentaa kustannuksia. Prosessoreja käyttävät yritykset puolestaan toteuttavat oman tuotteensa ohjelmistona fyysisten laitteiden sijaan. Tällöin tuotteen monistaminen on helppoa, ja sama komponenttia voidaan myydä hyödyntää eri tuotteissa.


title: Digitaalinen suodatus

text: On kuitenkin tiettyjä tapauksia, joissa toimivaa analogista järjestelmää ei kannata tai ei voi korvata digitaalisella. A/D-muunninten näytteenottotaajuuden yläraja on nykyisin luokkaa 10-100 MHz, joten hyvin suuria taajuuksia sisältäviä signaaleja ei voida käsitellä diskreetin järjestelmän avulla. Radioiden ja televisioiden suurtaajuusosat toteutetaankin analogisten suodattimien avulla.


title: Digitaalinen suodatus

text: Toisaalta hyvin yksinkertaiset järjestelmät, jotka eivät tarvitse suurta tarkkuutta, on helpointa toteuttaa analogisilla komponenteilla. Digitaalinen järjestelmä tarvitsee aina A/D ja D/A-muuntimet sekä prosessorin. Jos tavoitteena on vain jakaa autostereoiden kaiutinsignaali kahteen eri taajuuskaistaan, ei tätä varten kannata rakentaa digitaalista järjestelmää. Myös digitaalisen suotimen helppo monistettavuus pääsee oikeuksiinsa vasta suurissa valmistusmäärissä.


title: Digitaalinen suodatus

text: Näytteenottoteoreeman mukaan digitaalinen suodatin toimii oikein vain, jos käsiteltävän signaalin kaistanleveys on rajoitettu alle puoleen näytteenottotaajuudesta. Tästä syystä digitaalisen suodattimen edessä on aina oltava analoginen laskostumisenestosuodatin, joka poistaa liian korkeat taajuudet.


title: Digitaalinen suodatus

text: Digitaalisista suodatintyypeistä yleisimmin käytetään lineaarisia suodattimia. Lineaarisen suodattimen ominaisuuksia kuvataan impulssivasteella jonka yleinen muoto on konvoluutio


Digitaalinen suodatus


title: Digitaalinen suodatus

text: missä "x(n)" on suodatettava signaali ja "y(n)" on suodatustulos. Suodattimen ominaisuudet määräytyvät sen kertoimien formula_2 ja formula_3 kautta. Tärkeä erikoistapaus on se, jossa kertoimet formula_3 ovat nollia. Tällöin suodatinta kutsutaan FIR-suodattimeksi (engl. Finite Impulse Response), ja sen impulssivaste (ulostulo, kun sisään menee yksittäinen impulssi) on äärellisen mittainen (kestoltaan M näytettä). Lineaaristen suodatinten impulssivaste voi olla myös äärettömän pitkä vaimeneva värähtely. Tällöin kertoimet formula_3 eivät ole nollia, ja suodattimesta käytetään nimeä IIR-suodatin (engl. Infinite Impulse Response).


title: Digitaalinen suodatus

text: Suodattimien analyysi ja synteesi tapahtuvat z-muunnoksen avulla. Yllä olevan suodattimen z-muunnos on


title: Digitaalinen suodatus

text: jossa suurempi luvuista "K" ja "M" on suodattimen aste. Funktiota formula_7 kutsutaan siirtofunktioksi, ja se on samalla suodattimen impulssivasteen z-muunnos.


title: Digitaalinen suodatus

text: Toinen tapa kuvata digitaalista suodatinta on tila-avaruusmalli. Paljon käytetty tila-avaruussuodatin on Kalman-suodin.


title: Epione

text: Epione () oli kreikkalaisessa mytologiassa kivunlievityksen jumalatar. Hän on Asklepioksen puoliso sekä Panakeian, Makhaonin ja Podaleirioksen äiti.


title: Epione

text: "Epione" on myös mittarisuvun nimi.


title: Erato

text: Erato (, "ihana, rakastettava") oli kreikkalaisessa mytologiassa lyyrisen runouden, hymnien ja lemmenlaulun muusa eli runotar. Hänet kuvattiin lyyran kanssa. Hän oli dryadi ja Arkaan puoliso. Hänellä oli Arkaan kanssa pojat Azan, Afeidas ja Erato.


title: Kleio

text: Kleio (, ) oli kreikkalaisessa mytologiassa historian ja sankarirunouden muusa eli runotar. Hänet kuvataan usein pergamenttikäärön tai kirjojen kanssa. Hänellä oli Makedonian kuninkaan Pieroksen kanssa yksi poika, Hyakinthos.


title: Jan Kåhre

text: Jan Kåhre on ahvenanmaalainen diplomi-insinööri, yrittäjä ja tietotutkija. Tiedon tutkimuksen parissa tehdyn pitkän työn tulokset on julkaistu kirjana "The Mathematical Theory of Information" (Kluwer AcademicPublishers, London 2002)


title: Jan Kåhre

text: Kirjan tietonäkemyksiä ovat:


title: Jan Kåhre

text: Teorian kulmakivi on "Law of Diminishing Information", vähenevän tiedon laki. Sen mukaan tieto voi (ideaalisessa vastaanotinsysteemissä) vain vähetä. Laki on hyvin samanmuotoinen termodynamiikan II pääsäännön kanssa: Luonnollisessa prosessissa systeemin vapaa energia voi vain vähetä.


title: Napakymppi (viihdeohjelma)

text: Napakymppi on television parisuhdevisailu, jossa kilpailijat koettavat kysymysten avulla selvittää, kuka kolmesta ehdokkaasta on heille sopivin kumppani. Ohjelma perustuu Yhdysvalloissa 1960-luvulla kehitettyyn formaattiin nimeltä "The Dating Game".


title: Napakymppi (viihdeohjelma)

text: Ensimmäisellä kaudella juontajana toimi Markus Similä, minkä jälkeen ohjelmaa juonsi 17 vuoden ajan Kari Salmelainen. Ohjelman nykyinen juontaja on Janne Kataja.


title: Napakymppi (viihdeohjelma)

text: Katsojat voivat ilmoittautua Napakymppiin täyttämällä lomakkeen, jossa he kuvailevat itseään ja kumppanilta toivomiaan ominaisuuksia.


title: Napakymppi (viihdeohjelma)

text: Kuhunkin ohjelmaan valitaan kaksi pääkilpailijaa, herra ja neiti X. Heille tietokantaohjelma etsii osallistujien joukosta kolme parhaiten sopivaa kumppania, neidit ja herrat A, B ja C.


title: Napakymppi (viihdeohjelma)

text: Televisioidussa ohjelmassa herra ja neiti X eivät näe kumppaniehdokkaitaan. He esittävät kysymyksiä, joihin kumppaniehdokkaat vastaavat. Myös yleisö ja X:n ystävä pääsevät esittämään kysymyksen. Vastausten pohjalta X valitsee yhden ehdokkaan.


title: Napakymppi (viihdeohjelma)

text: X ja kumppani saavat palkinnoksi matkan, jonka arvo riippuu siitä, miten lähelle tietokoneen valintaa X päätyi. Matkakohde suuntautuu siten kaukomaille, Eurooppaan tai kotimaahan.


title: Napakymppi (viihdeohjelma)

text: Napakymppi oli MTV:n ohjelmistossa vuosina 1985–2002. Vuoteen 1992 asti MTV:llä ei vielä ollut omaa kanavaa, vaan sen ohjelmia esitettiin Yleisradion kanavien ohjelmien välissä. Ohjelma näkyi joinakin kausina Yle TV1:ssä ja muina kausina TV2:ssa. Vuosina 1993–2002 Napakymppiä esitettiin MTV:n omalla MTV3-kanavalla. Ohjelma palasi ruutuun syksyllä 2017 Nelonen-kanavalla.


title: Napakymppi (viihdeohjelma)

text: Ohjelman kulta-aikana 1980-luvun lopulla katsojaluvut kohosivat jopa 2,7 miljoonaan ja sarjan suosiota tutkittin akateemisesti. Alkuperäisen version aikakaudella Napakympissä ehti vierailla yli 7000 kilpailijaa.


title: Napakymppi (viihdeohjelma)

text: Juontajan lisäksi Napakympissä on pianisti, joka luo tunnelmaa soittamalla melodioita. MTV:n ja MTV3:n aikakaudella pianistina toimi Kaj Wessman, joka tunnettiin lempinimellä Kaitsu. MTV3:n viimeisenä kautena hänet korvattiin Kaisa Siiralan bändillä. Nelosen versiossa pianoa soittaa Lenni-Kalle Taipale.


title: Napakymppi (viihdeohjelma)

text: Vuosina 2001–2002 Napakympissä nähtiin toisena juontajana Jonna Kantola. Hänet tunnetaan myös laulajana ja näyttelijänä. Vuodesta 2017 alkaen ohjelmassa on ollut uusi osio, jossa kysymysten jälkeen Niina Lahtinen kommentoi kumppaniehdokkaita.


title: Napakymppi (viihdeohjelma)

text: Kari Salmelaisen on kertonut, että Napakympin ansiosta Suomeen on saatu useita aviopareja ja jälkikasvuakin. Toisaalta muutama valitsematta jäänyt kilpailija masentui niin, että riisti itseltään hengen.


title: Napakymppi (viihdeohjelma)

text: Yhteen saatettujen kilpailijoiden kanssakäyminenkään ei aina sujunut. Matkoilla ongelmia saattoivat aiheuttaa alkoholinkäyttö ja puutteellinen kielitaito.


title: Napakymppi (viihdeohjelma)

text: Napakymppi nauhoitettiin jopa puoli vuotta etukäteen, mistä seurasi lapsuksia. Toukokuussa 1986 Salmelaisen onnistui kehua kohdekaupungiksi arvottua Kiovaa osuvasti "loistavaksi kaupungiksi", vaikka kaikki katsojat tiesivät aivan sen lähettyvillä edellisellä viikolla tapahtuneen Tšernobylin ydinvoimalaonnettomuuden. Toisena kömmähdyksenä Kari Salmelainen ehti vielä puhua Neuvostoliitosta siitä huolimatta, että todellisuudessa valtio oli jo lakannut olemasta vuonna 1991.


title: Napakymppi (viihdeohjelma)

text: Vuonna 2011 Kari Salmelainen yritti tuoda Napakympin uudelleen televisioon netti-tv:ssä nimellä Broken Hearts Inn (Särkyneiden sydänten majatalo), jota esitti Salmelaisen oma tv-kanava Seniori TV. Ohjelma alkoi lokakuussa 2011.


title: Napakymppi (viihdeohjelma)

text: Huumoriyhtye Lapinlahden Linnut on tehnyt viihdesarjassa Seitsemän kuolemansyntiä Napakymppi-ohjelmaa parodioivan sketsin "Napalanko". Sketsissä Heikki "Hiski" Salomaa esitti Kari Salmelaista, Pekka Hedkrok ohjelman pianistia ja Timo Eränkö herra X:ää, joka kysyi kysymyksiä Mikko Kivisen, Markku Toikan ja Tapio Liinojan esittämiltä metsämiehiltä.


title: Napakymppi (viihdeohjelma)

text: Suomen MAD -lehden numerossa 3/1987 oli Napakympistä sarjakuvaparodia nimeltä Napalankokimppa.


title: Napakymppi (viihdeohjelma)

text: Matti Ijäksen televisioelokuvan "Kolme yötä" (1989) alussa tapahtumapaikkana on Napakymppiä muistuttavan ohjelman kuvaustilanne, juontajana Aake Kalliala.


title: Napakymppi (viihdeohjelma)

text: Kummelin viidennen kauden kolmannessa jaksossa (1999) nähtiin parodia nimeltä "Rapakymppi", jonka juontajana oli Eero Kakko (Olli Keskinen) ja pääkilpailijana Neiti Å (Mari Turunen).


title: Napakymppi (viihdeohjelma)

text: Metalliyhtye Stam1na parodioi vuoden 2008 "Lääke"-musiikkivideollaan Napakymppiä. Siinä juontajaa esittää Kaarle Viikate ja neiti X:ää Rakel Liekki.


title: Napakymppi (viihdeohjelma)

text: Putous-ohjelman kuudennen kauden neljännessä jaksossa (2014) oli parodia Napakympistä. Parodian jälkeen Putouksessa oli vieraana Kari Salmelainen, joka kettuili juontaja Heikki Paasoselle. Myös kahdeksannen kauden kolmannen jakson (2017) sketsihahmokilpailussa oli parodia nimeltä "Karikymppi", jossa juontaja Roope Salminen imitoi Salmelaista ja pääkilpailijana oli Minka Kuustosen esittämä sketsihahmo "Ratiomies" Murosen Kari.


title: Napakymppi (viihdeohjelma)

text: Rap-duo Himmeet kuviot parodioi Napakymppiä vuoden 2015 musiikkivideollaan "Hyppää mun kyytiin", jossa juontajana esiintyi Mäkki ja pianonsoittajana Kube.


title: Kalliope

text: Kalliope () oli kreikkalaisessa mytologiassa eepillisen runouden muusa eli runotar ja puhetaidon jumalatar. Hänellä oli Apollonin kanssa kaksi poikaa, Orfeus ja Linos. Hän oli muusista vanhin ja viisain. Hän toimi tuomarina Afroditen ja Persefonen kiistellessä Adoniksesta. Hänet kuvattiin neulan ja vahataulujen kanssa.


title: Surveyor 4

text: Surveyor 4 oli neljäs NASAn Surveyor-kuulaskeutujista. Se laukaistiin 14. heinäkuuta 1967 klo 11:53:29 UTC Atlas-kantoraketilla. Luotaimen oli tarkoitus laskeutua Kuuhun kolme päivää myöhemmin 17. heinäkuuta. Luotaimen laskeutuessa, vain 2,5 minuuttia ennen pintakosketusta, yhteys katkesi, eikä luotaimeen saatu uutta yhteyttä. Yhtenä mahdollisena syynä yhteyden katoamiseen pidetään luotaimen räjähtämistä kesken laskeutumisen. Luotain oli osa NASAn Apollo-ohjelmaan valmistautumista.


title: Euterpe

text: Euterpe (, "ilahduttava") oli kreikkalaisessa mytologiassa musiikin muusa eli runotar. Hänet kuvattiin usein huilun kanssa. Häntä kutsuttiin "nautinnon antajaksi".


title: Melpomene

text: Melpomene () oli kreikkalaisessa mytologiassa tragedian muusa eli runotar. Hänet kuvataan usein tragedioissa käytetyn naamion kanssa. Toisessa kädessään hänellä saattaa olla veitsi tai nuija. Päässään hänellä on sypressikruunu.


title: Espanjalainen keittiö

text: Espanjalaiselle ruokakulttuurille tyypillisintä ovat suuret alueelliset vaihtelut. Jokaisella maakunnalla on omat tyypilliset perinneruokansa, ja jopa ruoissa käytetyt ainekset saattavat erota suuresti toisistaan alueesta riippuen. Yhteistä espanjalaiselle ruokakulttuurille ovat oikeastaan vain viini, erilaiset juustot ja leikkeleet (erityisesti vuoristokinkku) sekä oliiviöljy. Yhteisenä piirteenä voidaan myös pitää sitä, että Espanjassa ruokailu ei ole vain syömistä varten, vaan se on tärkeä ystävien tai perheenjäsenten kokoontumis- ja seurusteluhetki.


title: Espanjalainen keittiö

text: Espanjalainen keittiö voidaan jakaa kuuteen eri ryhmään: eteläespanjalainen eli andalusialainen keittiö, itäespanjalainen keittiö, pohjoisespanjalainen keittiö, keski- ja länsiespanjalainen keittiö, Baleaarien keittiö sekä kanarialainen keittiö.


title: Espanjalainen keittiö

text: Päivän pääateria syödään tyypillisesti klo 14 maissa iltapäivällä, ja perheet kokoontuvat usein lounaalle kotiin. Aamiaista sen sijaan jokainen saattaa nauttia omaan tahtiinsa, ja illansuun tukevaksi välipalaksi voidaan ottaa tapaksia myös baarissa tai kahvilassa. Varsinainen päivällinen syödään taas perheen kesken, tyypillisesti iltakymmeneltä.


title: Espanjalainen keittiö

text: Espanjalaiseen keittiöön kuuluu paljon kasviksia ja hedelmiä. Yhteistä maan eri kolkille ovat myös oliivit, oliiviöljy, valkosipuli ja vaalea leipä sekä ruokajuomana viini. Leipää syödään kuin Suomessa perunaa pääruoan kanssa eikä espanjalainen ymmärrä ateriaa ilman leipää. Rannikolla syödään kalaa ja äyriäisiä (marisco), mutta maan sisäosissa ja pohjoisessa ruokapöytään kuuluvat myös liharuoat, nauta, sika ja lammas. Kani (conejo) ja kana (pollo) ovat myös yleisiä espanjalaisissa kotitalouksissa. Maaseudulla ruoka on rasvaista oliiviöljyssä paistettua.


title: Espanjalainen keittiö

text: Tyypillisiä espanjalaisia kansallisruokalajeja ovat esimerkiksi paella (riisiruoka, joka sisältää mm. kanaa, katkarapuja, simpukoita, herneitä ja sahramia), gazpacho (kylmä vihanneskeitto, joka sisältää mm. valkosipulia, kurkkua, tomaattia, paprikaa, viinietikkaa, oliiviöljyä ja leipäpaloja), sopa de ajo (valkosipulikeitto), linssikeitto, tortilla española (espanjalainen perunamunakas). Erilaiset tapakset kuuluvat Espanjaan. Tapaksina voidaan tarjoilla vaikkapa oliiveja, lihapyöryköitä, katkarapuja, chorizo-makkaraa, kinkkukuutioita, marinoitua paprikaa tai herkkusieniä, täytettyjä artisokanpohjia, kuorittuja manteleita, paneerattuja sipulirenkaita.


title: Espanjalainen keittiö

text: Kansainvälisesti tunnettu juusto on vain La Manchan maakunnasta kotoisin oleva Queso Manchego.


title: Espanjalainen keittiö

text: Kahvi tarjoillaan mustana (café solo), maitotilkan kera (café cortado) tai kuumaan maitoon sekoitettuna (café con leche). Alkoholiton maitomainen horchata de chufa maistuu mantelilta ja tehdään eräästä makeasta pähkinälajista.


title: Espanjalainen keittiö

text: Espanja on tunnettu viinimaana. Maailmalla tunnettuja ovat esimerkiksi Rioja viinit, cava (katalonialainen kuohuviini) ja Andalusiasta, Jerez de la Fronterasta peräisin oleva sherry eli jerez. Sangría on suosittu viini- ja hedelmäjuoma, mutta sitä juovat enemmän matkailijat kuin paikalliset. Ruokajuomana myös olut (cerveza) on suosittu. Espanjalaiset oluet ovat yleensä keveitä ja virkistäviä.


title: Espanjalainen keittiö

text: Nykyisin terveellisiä elämäntapoja korostavassa kulttuurissa Espanjan tavallisin jälkiruoka (postre) on hedelmäkori, joka sisältää muun muassa appelsiineja, omenoita, banaaneja, persikoita, päärynöitä ja tummanpunaisia kirsikoita. Ravintoloissa jälkiruokana voi olla kauden hedelmiä eli "fruta del tiempo". Hedelmien ohella juusto jälkiruokana on säilyttänyt asemansa.


title: Espanjalainen keittiö

text: Katalonian kuuluisin jälkiruoka on Crema Catalana (vanukas), joka sisältää runsaasti sokeria, rasvaa ja kaloreita. Se valmistetaan munasta, kermasta ja sokerista. Toinen tunnettu jälkiruoka on "flan" eli paahtovanukas, jota voidaan maustaa sitruunan maulla. Flan on melko työläs valmistaa. Se voidaan tarjoilla jäätelön kera. Kolmas omaperäinen espanjalainen jälkiruoka on "arroz con leche" eli maitoriisi.


title: Espanjalainen keittiö

text: Myös jäätelöä (helado) espanjalaiset syövät paljon. Tunnettu jälkiruoan ja drinkin välimuoto on sitruunasorbetti, johon lisätään usein cavaa ja joka tarjoillaan kuohuviinilasista.


title: Espanjalainen keittiö

text: Churro on makea munkkitanko, joka kastetaan kuumaan kaakaojuomaan. Sitä saatetaan nauttia myös aamupalaksi kahvin kera.


title: Espanjalainen keittiö

text: Espanjassa kouluruokailusta vastaavat kunkin 17 itsehallintoalueen paikallishallinnot. Ne voivat organisoida kouluruokailun parhaaksi katsomallaan tavalla yhteistyössä kuntien, koulujen ja vanhempainyhdistysten kanssa. Kustannuksista vastaavat sekä paikallishallinto että vanhemmat.


title: Espanjalainen keittiö

text: Esimerkiksi Madridin alueella kouluruokaa tarjotaan ala-asteella, jos vanhemmat sitä haluavat. Yläasteilla ei ole ruokailua, mutta tavallisesti kouluissa on kahviot, josta voi ostaa pikkupurtavaa. Pienituloiset perheet ja pitkiä koulumatkoja kulkevat saavat suoraa tukea ruokailukuluihin.


title: Espanjalainen keittiö

text: Koulujen ruokalistalla on enimmäkseen perinteistä espanjalaista ja paikallista kotiruokaa Välimeren ruokavaliota noudattaen, esimerkiksi linssikeittoa, vihannes- ja kikhernemuhennosta, naudanlihakastiketta ja uunikalaa, jälkiruokana hedelmiä. Koululaisten lempiruokia ovat pastaruoat, ranskanperunat ja paella.


title: Espanjalainen keittiö

text: Andalusialaiselle keittiölle tyypillistä ovat erityisesti maurien ajalta peräisin olevat arabivaikutteet. Näihin kuuluvat muun muassa runsas riisin ja sitruunan sekä kuminan ja sahramin käyttö. Jälkiruoissa arabialaisvaikutteita edustavat erilaiset mantelikeksit ("mantecados").


title: Espanjalainen keittiö

text: Tyypillisin andalusialainen tapa valmistaa lihaa on grillata tai hiillostaa se ("carne a la brasa"). Kala ja äyriäiset taas tavallisesti paistetaan ("fritura de pescado"), toisinaan runsaassa merisuolassa.


title: Espanjalainen keittiö

text: Tavallisimpia vihanneksia ovat tomaatti ja paprika, ja salaateissa käytetään erityisesti sherryllä maustettua etikkaa.


title: Espanjalainen keittiö

text: Oliiviöljyllä on suuri merkitys paitsi Andalusian keittiölle, myös sen taloudelle. Noin kolmasosa Euroopassa käytetystä oliiviöljystä on peräisin Andalusiasta, varsinkin Córdoban ja Jaénin alueelta. Andalusiassa kasvatettavia oliivilajikkeita ovat muun muassa "gordal", "manzanilla" ja "aliñada".


title: Espanjalainen keittiö

text: Koko Espanjaan sittemmin levinnyt niin sanottu tapas-kulttuuri eli erilaisten pikkunaposteltavien nauttiminen (erityisesti baareissa) on andalusialaista alkuperää.


title: Espanjalainen keittiö

text: Andalusiasta peräisin on myös sittemmin koko Espanjan alueelle levinnyt "gazpacho" eli kylmä, tomaatti- ja valkosipulipohjainen vihanneskeitto, jota nautitaan erityisesti kesän kuumimpina hetkinä. Toinen tyypillinen andalusialaiskeitto on "cachorreña", jossa käytetään muun muassa paprikaa, valkosipulia, etikkaa sekä appelsiinia. Appelsiini onkin oliiviöljyn ohella yksi tärkeimpiä Andalusian alueen vientituotteita.


title: Espanjalainen keittiö

text: Riisiruoka "paellaa" luullaan usein Andalusiasta kotoisin olevaksi. Se on useimpien lähteiden mukaan kuitenkin peräisin Valenciasta.


title: Espanjalainen keittiö

text: Tyypillisimpiä perinteisiä andalusialaisia liharuokia ovat muun muassa häränhäntä ("rabo de toro") sekä Córdoban alueelta peräisin oleva ruokalaji, jossa vasikanlihaa tarjoillaan artisokan kanssa viinikastikkeessa.


title: Espanjalainen keittiö

text: Leikkeleistä tunnetuimpia ovat Jabugon ja Trevélezin alueen serrano-kinkut sekä tamperelaista mustaamakkaraa muistuttava, valkosipulilla maustettu "morcilla".


title: Espanjalainen keittiö

text: Koko Espanjan alueella paljon käytettyä chorizo-makkaraa käytetään myös Andalusiassa sekä leikkeleenä että joissakin ruoissa. Chorizo-pohjaisista perinneruoista tunnetuin ja myös koko Espanjan alueelle levinnyt lienee "huevos a la flamenca" eli kananmunia flamenco-tyylillä.


title: Espanjalainen keittiö

text: Jälkiruoista tyypillisimpiä ovat erilaisten keksien lisäksi myös hedelmät, erityisesti sitrushedelmät, (usein granaatti-)omenat, päärynät ja viikunat. "Tocino de cielo" ('taivaallinen läski') on perinteinen jälkiruokavanukas, joka valmistetaan munankeltuaisesta ja siirapista.


title: Espanjalainen keittiö

text: Itäespanjalaiseen keittiöön kuuluvat Aragonian, Katalonian, Valencian ja Murcian alueiden keittiöt. Pohjoisespanjalaista keittiötä edustavat Galician, Asturian, Cantabrian, Baskimaan, Navarran ja La Riojan alueiden keittiöt. Keski- ja länsiespanjalaiseen keittiöön lasketaan kuuluvaksi Kastilian ja Leónin, Kastilia- La Manchan sekä Extremaduran keittiöt. Baleaarien keittiöön kuuluu Baleaarien saarten gastronomia. Kanarialaisella keittiöllä tarkoitetaan Kanariansaarten alueen ruokakulttuuria.


title: Luihuinen

text: Luihuinen () on yksi fiktiivisen Tylypahkan noitien ja velhojen koulun neljästä tuvasta J. K. Rowlingin luomassa Harry Potter -kirjasarjassa. Tylypahkassa uudet oppilaat jaetaan vuoden alussa neljään eri tupaan heidän luonteenpiirteidensä perusteella. Tylypahkan muut tuvat ovat Rohkelikko, Puuskupuh ja Korpinkynsi.


title: Luihuinen

text: Tylypahkan koulun perusti aikoinaan neljä mahtavaa velhoa ja noitaa, joista jokainen arvosti ihmisessä hiukan erilaisia piirteitä. Näin eri tuvat syntyivät. Luihuinen-tuvan perusti Salazar Luihuinen. Luihuinen halusi ottaa oppilaiksi puhdasverisiä (ei-jästisyntyisiä, jästi taas on tavallinen, ei-taikova ihminen) noitia ja velhoja, joilla olisi kunnianhimoa ja oveluutta, koska hän arvosti näitä piirteitä eniten. Tupaa onkin pidetty hyvin valikoivana. Tylypahkan lajitteluhattu laulaa Harry Potterin ensimmäisenä kouluvuotena luihuisista seuraavasti:


title: Luihuinen

text:
Luihuisen kuuluisin jäsen on Tom Lomen Valedro eli Lordi Voldemort.
Rohkelikot ja monet muutkin pitävät luihuisia epämiellyttävänä joukkona, ja kirjasarjassa luihuiset kuvataankin välillä melko mustavalkoisesti pahoiksi. Kaikki luihuiset eivät kuitenkaan ole läpeensä epämiellyttäviä, ja esimerkiksi kuudennessa kirjassa esiintyvä Horatius Kuhnusarvio on yllättävä poikkeus luihuisten joukossa. Luihuinen ja Rohkelikko kilpailevat Tylypahkassa keskenään kaikesta mahdollisesta. Harry Potterin arkkiviholliset Lordi Voldemort ja Draco Malfoy kuuluvat tai ovat kuuluneet Luihuiseen. Luihuisen tupakummitus on Verinen paroni.


title: Luihuinen

text: Luihuisen tuvanjohtaja on professori Severus Kalkaros, joka opettaa Tylypahkassa taikajuomia ja kuudennessa kirjassa suojautumista pimeyden voimilta. Kun hän samana vuonna pakenee Tylypahkasta, hänen tilalleen valitaan Horatius Kuhnusarvio. Tuvan tunnuseläin on käärme ja sen tunnusvärit ovat vihreä ja hopea.


title: Luihuinen

text: Luihuisen makuusaleihin ja oleskeluhuoneeseen pääsee vankityrmissä olevan paljaan seinän kautta. Luihuisen oleskeluhuone on pitkä, matala, vankilankaltainen huone, joka on Tylypahkan järven alla. Oleskeluhuone on valaistu vihreiden valojen kanssa ja siellä on kaiverretut nojatuolit. Rowlingin mukaan Luihuinen kuvaa veden elementtiä.


title: Luihuinen

text: Se, että Luihuinen olisi pahansuopa tupa on yleinen harhaluulo, joskaan ei täysin tuulesta temmattu. Harry kehittää negatiivisen mielikuvan Luihuisista ja pyytää ensimmäisessä kirjassa ettei Lajitteluhattu pistäisi häntä Luihuiseen, sen huonon maineen takia. Yhdessä vaiheessa Rubeus Hagrid sanoo hänelle, että "jokainen noita tai velho, joka on ruvennu pahaks, on tullu Luihuisest". Tämä on kuitenkin Hagridin liioittelua, sillä hänhän uskoi, että Sirius Musta, Rohkelikko tuvan oppilas, oli kuolonsyöjä. Silti Luihuinen tuntuu vetävän puoleensa enemmän pahansuopia velhoja kuin mikään muu tupa, mukaan lukien itse Voldemort ja lähes kaikki hänen kannattajansa. Tämä selittynee luihuisten halulla olla jotain suurta ja heidän sisäänrakennetulla selviytymisvietillään. He haluavat säästää oman nahkansa keinolla millä hyvänsä ja ovat valmiita rikkomaan yhteiskunnallisia normeja sekä liittoutumaan sen saavuttamiseksi. He ovat kunnianhimoisia ja valmiita taistelemaan häikäilemättömästi tavoitteidensa toteuttamiseksi. Muut tupalaiset eivät siis ehkä ole luihuisia siveellisempiä, mutta tupana Luihuinen antaa oppilaalle mahdollisuuden kasvaa ns. suuruudeksi eikä tukahduta vallanhimon mahdollisesti aiheuttamaa pahuutta. Luihuisesta on kuitenkin tullut hyväsydämisiäkin velhoja ja noitia, mukaan lukien Kuhnusarvio, Andromeda Tonks ja Kalkaros.


title: Luihuinen

text: Velhomaailman kannalta ajateltuna luihuiset tuntuvat tuottavan yhteisölle yhtä paljon hyvää ja pahaa. Toisaalta vallanhimon ja suuruuden hulluuden aiheuttamat ääri-ilmiöt vavisuttavat ja pelottavat, mutta aatteen hyvä kääntöpuoli, tavoitteellisuus, intohimoisuus omien unelmien puolesta, määrätietoisuus, korkealle pyrkiminen ja itsensä kehittäminen, luotto omiin kykyihin ja osaamiseen sekä jopa perfektionismi tuovat yhteisöön myös paljon hyvää. Luihuinen on tuvista ehdottomasti dynaamisin ja tehokkain. He asettavat tavoitteita ja unelmoivat jopa mahdottomista. Luihuisten varjoon jättäminen yhteiskunnassa voi siis vähentää konflikteja, mutta estää myös velhomaailman kehityksen. Luihuinen antaa tahdon voimaa, toivoa ja toimii hyvänä ponnahduslautana velhoille, joilla on selkeä unelma, joka vaatii paljon työtä, esimerkiksi nuorille taiteilijoille, urheilijoille, poliitikoille tai nuorille jotka lähtevät huonoista oloista tavoittelemaan rikkautta tai pyrkivät yhteiskunnassa erityisen haastaviin tehtäviin. Lapsen sijoittaminen Luihuiseen esitetään kirjoissa useissa kohtaa tietynlaisena riskinä, sillä toisin kuin Puuskupuh ja Rohkelikko Luihuinen ei pyri lainkaan moraalikasvatukseen. Mikäli vanhemmat puolestaan kokevat kotoa saadun moraalipohjan riittävän vahvana, näkevät lapsessaan suurta potentiaalia ja toivovat hänen menestyvän lahjakkuusalallaan tulevaisuudessa, Luihuinen on tupana hyvä valinta. Se antaa loistavat eväät työelämään ja lahjakkuuksille mahdollisuuden puhjeta kukkaan. Valitettavasti samat mahdollisuudet nousuun annetaan myös pahoille velhoille.


title: Luihuinen

text: Luihuinen mielletään kasvattamaan suuruuksia, neroja ja velhoja, jotka muistetaan historian kirjoissa ikuisesti. Luihuiset voivat koulumaailmassa olla vielä ujoja ja syrjään vetäytyviä, mutta ennen kuolemaansa he unelmoivat tekevänsä jotain suurta, ja tuvan kasvatusmetodeilla yleensä yltävätkin siihen elämänsä aikana. Nerouden ja hulluuden voidaan nähdä kulkevan käsi kädessä. Luihuiset todennäköisesti ymmärtävät itsekin, että korkealle pyrkiessään he ottavat riskin myös hulluuden ilmenemisen suhteen, mutta ovat valmiita siihen. Jotta voisit saada kaiken, on laitettava kaikki peliin. Ja puolikas tai tavallinen ei riitä luihuiselle. Tavallisena harmaana hiirenä ei voita mitään. Hulluuden ja vastustajien synnyn voidaan nähdä näin olevan välttämätön paha matkalla nerouteen. Tyypillisyyttä ja arkista harmautta paetessaan radikaali luihuinen on valmis suuriinkin uhrauksiin. Hän voi olla esimerkiksi valmis tulemaan tunnetuksi negatiivisista asioista, mieluummin kuin ettei häntä tunnettaisi lainkaan. He haluavat tuntea olevansa erityisiä ja taistelevat erottuakseen edukseen. He uskovat omiin periaatteisiinsa eivätkä kaipaa muiden hyväksyntää niille. Kaikkia suuria nerojahan ymmärretään vasta heidän kuoltuaan. He ovat matkalla huipulle eikä kukaan voi estää heitä siinä. Jätti luihuinen jälkeensä velhomaailmaan sitten hyvää tai pahaa, hänen elämänsä tuskin koskaan jää turhaksi.